title: Unto Heikura

text: Heikura on kirjoittanut useita näytelmiä, joita on esitetty kesäteattereissa ja televisiossa. Timo Linnasalon 1978 ohjaama elokuva "Vartioitu kylä 1944" perustuu Heikuran näytelmään "Vartioitu kylä". Heikura on vuonna 2006 julkaissut talvisodan ajan Kuhmoon sijoittuvan romaanin "Kun kyynelkin jäätyi – Matin ja Maijan talvisota".


title: Unto Heikura

text: Unto Heikuran tytär on runoilija Sara Heikura.


title: Lee Strobel

text: Lee Patrick Strobel (s. 25. tammikuuta 1952) on yhdysvaltalainen kirjailija ja kristillinen apologeetikko. Hän opiskeli journalismia Missourin sekä lakia Yalen yliopistossa ja työskentelikin pitkään toimittajana. Hän oli nuorena ateisti, mutta vaimonsa käännyttyä kristityksi vuonna 1979 hän alkoi tutkia Jeesuksen tapausta ja kääntyi itse kristinuskoon 1981.


title: Lee Strobel

text: Strobel on julkaissut muun muassa kirjan "The Case for Christ", joka on julkaistu myös suomennettuna nimellä "Tapaus Kristus". Teoksessa Strobel esittelee Jeesusta puoltavaa todistusaineistoa.


title: Lee Strobel

text: Kääntymyksensä jälkeen Strobel on työskennellyt myös pastorina.


title: Viktor Lounasmaa

text: Nils Viktor (Vihtori) Lounasmaa (sukunimi vuoteen 1906 Löfgren; 25. syyskuuta 1843 Viipuri – 11. joulukuuta 1909) oli suomalainen valtiopäivämies ja Uuden Suomettaren pitkäaikainen päätoimittaja 1800-luvun lopulla ja 1900-luvun alussa.


title: Viktor Lounasmaa

text: Lounasmaan vanhemmat olivat hovioikeudenneuvos Karl Löfgren ja Fredrika Wilhelmina Aminoff. Hän pääsi ylioppilaaksi 1862 ja valmistui filosofian kandidaatiksi 1870. Lounasmaa toimi Uuden Suomettaren päätoimittajana 1870–1906 sekä Suomalaisen kirjallisuuden seuran kirjapainon hoitajana 1878–1909. Hän oli mukana Säätysäätyvaltiopäivillä porvarissäädyn jäsenenä 1888, 1891, 1897, 1899 ja 1900. Lounasmaa oli työväenvakuutuskomitean jäsen 1889-1892.


title: Viktor Lounasmaa

text: Viktor Lounasmaa oli naimisissa vuodesta 1871 Maria Elisabeth Avellanin kanssa joka toimi Suomen Naisyhdistyksen ensimmäisenä puheenjohtajana 1884–1889.


title: HMS Iron Duke

text: HMS Iron Duke on ollut kolmen Britannian Kuninkaallisen laivaston aluksen nimenä.


title: Rudolf Stammler

text: Rudolf Stammler (19. helmikuuta 1856 Alsfeld, Saksa – 25. huhtikuuta 1938 Wernigerode, Saksa) oli saksalainen oikeusoppinut ja oikeusfilosofi. Hän toimi professorina Marburgissa 1882–1884, Gießenissä 1884, Hallessa 1885–1916 ja Berliinissä 1916–1923.


title: Rudolf Stammler

text: Stammler oli uuskantilaisuuden edustaja, joka uudisti maansa systemaattisen oikeusfilosofian. Toisin kuin monet muut aikansa oikeusfilosofit, hän etsi parasta mahdollista tapaa mukauttaa lait yhteiskuntaan. Hän katsoi, ettei tapa ollut muuttumaton, vaan kuvasti kulloisenkin hetken yhteiskunnallisen yhteisymmärryksen astetta. Stammlerin mukaan ei ollut olemassa aina ja kaikkialla oikeudenmukaista oikeuden sisältöä, vaan se saattoi jonain hetkenä muuttua epäoikeudenmukaiseksi inhimillisten halujen ja yhteiskunnan muuttuessa.Hänen teoksiaan ei ole suomennettu.


Frente Farabundo Martí para la Liberación Nacional (FMLN) on El Salvadorissa toimiva vasemmistopuolue. Se perustettiin El Salvadorin sisällissodan alussa lokakuussa 1980 koordinoimaan vasemmistolaisten sissijärjestöjen toimintaa. FMLN:n perustajajäseniä olivat "Fuerzas Populares de Liberación Farabundo Martí" (FPL), "Ejército Revolucionario del Pueblo" (ERP), "Resistencia Nacional" (RN), "Partido Comunista Salvadoreño" (PCS) ja "Partido Revolucionario de los Trabajadores Centroamericanos" (PRTC). FMLN:n poliittinen siipi oli sodan aikana nimeltään "Frente Democratico Revolucionario" (FDR).


title: Frente Farabundo Martí para la Liberación Nacional

text: FMLN kävi veristä sisällissotaa El Salvadorin hallitusta vastaan vuoteen 1992 asti. Sisällissodan päättyessä FMLN demobilisoitui ja muuttui poliittiseksi puolueeksi. Se nousi vuoden 1994 vaaleissa maan toiseksi suurimmaksi puolueeksi. Sama toistui vuonna 1997. Parlamenttivaaleissa 2000 ja 2003 FMLN sai suurimman parlamenttiryhmän, mutta ei määräenemmistöä. Vuoden 2006 vaaleissa se oli jälleen toiseksi suurin.


text: Presidentinvaaleissa vuosina 1994, 1999 ja 2004 FMLN:n ehdokkaat hävisivät oikeistolaisen ARENA-puolueen ehdokkaille. Puolueen pitkäaikainen johtaja ja vuoden 2004 presidenttiehdokas Schafik Handal kuoli 2006.


text: FMLN nousi jälleen suurimmaksi puolueeksi tammikuussa 2009 parlamenttivaaleissa, vaikka ei taaskaan saanut määräenemmistöä. Se voitti myös maaliskuussa järjestetyt presidentinvaalit. Presidentiksi valittu Mauricio Funes oli ensimmäinen FMLN:n presidenttiehdokas, joka ei ollut osallistunut sisällissodan taisteluihin. Kun Funes astui virkaansa 1. kesäkuuta, hänestä tuli El Salvadorin ensimmäinen vasemmistolainen presidentti.


title: HMS Magicienne

text: HMS Magicienne on ollut viiden Britannian Kuninkaallisen laivaston aluksen nimenä.


title: Uh! All Night

text: Uh! All Night on Kiss-yhtyeen kappale ja single yhtyeen "Asylum"-albumilta. Single julkaistiin vain Alankomaissa ja Filippiineillä. ”Uh! All Night” -kappaleesta on kuvattu myös musiikkivideo, jota näytettiin jonkin verran MTV:llä.


title: HMS London (69)

text: HMS London oli Britannian kuninkaallisen laivaston "County"-luokan raskas risteilijä toisessa maailmansodassa. Alus kuului toiseen tilattuun alaluokkaan London-luokkaan.


title: HMS London (69)

text: "HMS London" liitettiin palvelukseen otettaessa 1. Risteilijäviirikköön, jossa alus palveli maaliskuuhun 1939 modernisoinnin alkamiseen saakka. Aluksen kylkipanssarointia lisättiin 4,5 tuumaiseksi ja silta rakennettiin muistuttamaan Fiji-luokan alusten siltaa. Alukselle asennettiin myös tulenjohdon etäisyydenmittaustutka HACS Mk1 sillan päälle. Kevyttä ilmatojunta-aseistusta vahvistettiin lisäämällä kaksi kahdeksanputkista kaksinaulaista ja kaksi neliputkista puolentuuman konekivääriä.


title: HMS London (69)

text: Aluksen palatessa palvelukseen helmikuussa 1941 se osallistui saksalaisen taistelulaiva "Bismarckin" metsästykseen Atlantilla. Alus yhdessä saattajansa hävittäjä "HMS Brilliantin" kanssa pysäytti etsinnän aikana saksalaiset tankkerit "Esso Hamburgin" ja "Esso Colonin" 4. kesäkuuta ja seuraavana päivänä tankkeri "Egerlandin". Alukset pysäyttivät vielä 21. kesäkuuta tukilaiva "Babitongan".


title: HMS London (69)

text: Alukselle tehty modernisointi oli lisännyt aluksen painoa ja Atlantin myrskyt aiheuttivat aluksen rungolle vakavia vaurioita. Alus jouduttiin siirtämään telakalle lokakuusta 1941 tammikuuhun 1942 vaurioiden korjaamiseksi. Telakalla korvattiin puolentuuman konekiväärit kahdeksalla yksiputkisella 20 millimetrin ilmatorjuntatykillä. Alukselle asennettiin myös tutka 273.


title: HMS London (69)

text: "HMS London" liitettiin palvelukseen palatessaan Jäämeren saattueiden suojaksi, missä se palveli marraskuuhun saakka. Jäämerellä aluksen runko kärsi uusia vaurioita ja se jouduttiin uudelleen siirtämään telakalle joulukuusta 1942 toukokuuhun 1943. Telakalla alukselta poistettiin lentokoneen tarvitsemat laitteet, mutta hangaari jätettiin. Alukselle asennettiin myös seitsemän yksiputkista 20 millimetrin ilmatorjuntatykkiä.


title: HMS London (69)

text: "HMS London" liitettiin palvelukseen palatessaan Itäiseen laivastoon, jossa se palveli sodan päättymiseen saakka. Vuoden lopulla aluksen kolme yksiputkista korvattiin neljällä kaksiputkisella 20 millimetrin tykillä. Aluksella oli huhtikuussa 1944 neljä sähkötoimista kaksiputkista ja kuusitoista yksiputkista 20 millimetrin ilmatorjuntatykkiä sekä kaksinaulaisia. Vuoden 1945 heinäkuuhun mennsessä aluksella karvattiin kahdeksan yksiputkista neljällä kaksiputkisella 20 millimetrin ja neljällä yksiputkisella 40 millimetrin Bofors Mk III -ilmatorjuntatykillä.. Alus purjehti Hongkongiin 1949 ja ankkuroitiin Fal-joelle, jossa se pysyi 3. tammikuuta 1950 BISCOlle siirtoon saakka. Alus saapui romutettavaksi R W Wardille Barrowiin 25. tammikuuta.


title: Crazy Crazy Nights

text: ”Crazy Crazy Nights” on Kiss-yhtyeen ensimmäinen singlejulkaisu heidän vuonna 1987 julkaistulta Crazy Nights-albumiltaan. Single julkaistiin 18. elokuuta 1987. Kappaleesta on kuvattu myös musiikkivideo. Myös muuta singlehitit Reason to Live ja Turn on the Night päätyivät musiikkivideoiksi ja ne julkaistiin Crazy Nights-nimisellä vhs-julkaisulla 1988.


title: Crazy Crazy Nights

text: Kappaleen kirjoitti laulaja/kitaristi Paul Stanley hänen pitkäaikaisen työkaverinsa, Adam Mitchellin kanssa. Single julkaistiin 18. päivä elokuuta 1987, B-raitana Gene Simmonsin laulama kappale "No, No, No". Singlenä se saavutti Pohjois-Amerikassa sijan #65. Kappale saavutti paremman suosion euroopassa, saavuttaen sijan #7 Norjassa ja sijan #4 Isossa-Britanniassa, tehden siitä Kissin ensimmäisen Top-10 kappaleen brittilistoilla. Suomessa se nousi virallisen singlelistan sijalle 26.


title: Toby Jones

text: Toby Jones (s. 7. syyskuuta 1967 Oxford, Englanti, Yhdistynyt kuningaskunta) on brittiläinen näyttelijä. Kansainvälisen läpimurtoroolinsa Jones teki vuonna 2006 elokuvassa "Kunniaton", jossa hän näytteli Truman Capotea. Sitä ennen hän oli esiintynyt vuodesta 1992 lähtien sivurooleissa useissa elokuvissa ja televisiosarjoissa.


title: Toby Jones

text: Jones on näytellyt myös muun muassa elokuvissa "The Mist – usva" (2007), "Frost/Nixon" (2008), "" (2011), "Pappi, lukkari, talonpoika, vakooja" (2011), "Nälkäpeli" (2012), "Nälkäpeli – Vihan liekit" (2013), "" (2014) ja "Serena" (2014).


title: Toby Jones

text: Hän on esiintynyt Dobby-kotitontun ääniroolissa elokuvissa "Harry Potter ja salaisuuksien kammio" (2002) ja "Harry Potter ja kuoleman varjelukset, osa 1" (2010).


title: Toby Jones

text: Televisiossa Jones on nähty muun muassa sarjoissa "Midsomerin murhat" (1999–2000), "Doctor Who" (2010), "Hercule Poirot" (2010), "Titanic" (2012), "Wayward Pines" (2015), "Agent Carter" (2015), "Syyttäjän todistaja" (2016) ja "Uusi Sherlock" (2017).


title: Toby Jones

text: Toby Jones on näyttelijä Freddie Jonesin poika.


title: Annika Kokko

text: Annika Kokko (s. 1967) on suomalainen poliitikko ja opettaja.


title: Annika Kokko

text: Kokko on ollut vuodesta 2001 alkaen Hyvinkään kaupunginvaltuuston jäsen. Hänet valittiin valtuustoon ensi yrittämällä. Hän vaikutti aluksi kristillisdemokraateissa ja huhtikuussa 2003 hänet valittiin puolueen puoluesihteeriksi. Hän sai puoluevaltuuskunnan äänestyksessä 33 ääntä vastaehdokkaanaan Ingrid Heickell, joka sai yhdeksän ääntä. Hän toimi kristillisdemokraattien puoluesihteerinä kevääseen 2007 asti, jolloin hän erosi tehtävästä. Hänen seuraajakseen valittiin Sari Essayah. Kaksien kunnallisvaalien lisäksi Kokko oli kristillisdemokraattien ehdokkaana kaksissa eduskuntavaaleissa, 2003 ja 2007, sekä europarlamenttivaaleissa 2004. Vuoden 2003 vaaleissa hän sai 1 574 ääntä ja vaaleissa 2007 2 435 ääntä Uudenmaan vaalipiiristä. Presidentinvaalissa 2006 hän toimi Bjarne Kalliksen kampanjan kampanjapäällikkönä.


title: Annika Kokko

text: Kokko erosi kristillisdemokraattien jäsenyydestä heinäkuussa 2007 ja elokuussa 2007 hän liittyi kokoomukseen. Kunnallisvaaleissa 2008 hänet valittiin kolmannelle valtuustokaudelleen ja tammikuusta 2009 alkaen hän on toiminut Hyvinkään kaupunginvaltuuston puheenjohtajana.


title: Annika Kokko

text: Kokko on koulutukseltaan kasvatustieteiden maisteri. Hän on työskennellyt 15 vuotta luokanopettajana hyvinkääläisessä peruskoulun alakoulussa Hämeenkadun koulussa. Huhtikuusta 2008 alkaen hän on toiminut Kansallisen Sivistysliiton opintokeskus Kansion pääsihteerinä ja opintojohtajana.


title: Annika Kokko

text: Kokko on naimisissa ja hänellä on aviomiehensä Harrin kanssa kolme lasta, kaksi tytärtä ja yksi poika.


title: Alarik II

text: Alarik II (tai Alaric, Alarich, Alarico tai Alaricus) (k. 507), oli visigoottien kuningas vuodesta 485 vuoteen 507. Hän seurasi tehtävässä isäänsä Eurikia. Alarik oli naimisissa Theodegothan kanssa, joka oli ostrogoottien kuninkaan Teoderik I:n tytär.


title: Alarik II

text: Alarikin valtakuntaan kuuluivat entisen roomalaisen "Hispanian" (nyk. Espanja ja Portugali) lisäksi luoteisosa roomalaisesta "Gallia Aquitaniasta" ja enin osa "Gallia Narbonensista" (nyk. eteläisessä Ranskassa). Alarik oli isänsä tavoin areiolainen, mutta suhtautui katolisiin lempeämmin kuin edeltäjänsä ja jopa salli Agden kirkolliskokouksen vuonna 506. Alarik julkaisi samana vuonna roomalaisiin lakeihin pohjautuvan Lex Romana Visigothorumin.


title: Alarik II

text: Alarik pyrki säilyttämään isänsä Eurikin sopiman rauhansopimuksen frankkien kanssa, mutta frankkien kuningas Klodvig käytti visigoottien areiolaisuutta tekosyynä sotaan. Alarik kaatui Vouillén taistelussa Poitiersin lähellä. Visigootit menettivät tämän tappion seurauksena suuren osan nykyisen Ranskan puoleisista alueistaan frankeille.


Tanssivirtaa Tampereella -nykytanssifestivaali on vuodesta 1997 järjestetty kotimaisen nykytanssin katselmus. Kuusipäiväinen, huhtikuun lopulla järjestettävä festivaali esittelee sekä tuoreita teoksia että jo aikaisemmin kantaesitettyjä. Koreografeista löytyy niin uransa alkutaipaleella olevia kuin jo kannuksensa ansainneita tekijöitäkin.
Ohjelmistossa on tanssiesitysten lisäksi tanssivideoita ja muita tapahtumia.
Tanssivirtaa Tampereella -nykytanssifestivaalin järjestää Tanssiteatteri MD.


title: Lucas Till

text: Lucas Till (s. 10. elokuuta 1990 Texas, Yhdysvallat) on yhdysvaltalainen näyttelijä. Hän tuli tunnetuksi Travis Brodya elokuvassa "Hannah Montana". Till on esiintynyt muun muassa elokuvissa "Walk the Line", "The Spy Next Door" ja "", sekä televisiosarjoissa "House" ja "Näkijä".


title: Lucas Till

text: Vuonna 2016 Till valittiin esittämään Angus MacGyveria CBS:n "Nuori MacGyver" -sarjassa.


title: Lucas Till

text: Till on esiintynyt myös Taylor Swiftin musiikkivideolla ”You Belong With Me”.


title: Iho- ja allergiasairaala

text: Iho- ja allergiasairaala on Helsingissä, Meilahden kaupunginosassa sijaitseva sairaala. Se kuuluu HUS-kuntayhtymän HYKS-sairaanhoitoalueeseen. Siellä hoidetaan iho- ja sukupuolitautien sekä allergologian alojen potilaita. Sairaala on jaettu iho- ja sukupuolitautien klinikkaan, jossa sijaitsevat poliklinikka, vuodeosasto, päiväosasto, valohoitokeskus sekä sukupuolitautipoliklinikka, ja allergiaklinikkaan, jossa sijaitsevat poliklinikka sekä lasten ja aikuisten osastot. Sairaalassa on lisäksi allergiatutkimuskeskus, allergeenilaboratorio sekä ihopatologian laboratorio. Aiemmin olennaisesti näihin liittynyt kliinisen mykologian laboratorio siirtyi Meilahteen vuonna 2008.


title: Iho- ja allergiasairaala

text: Iho- ja allergiasairaalassa tehdään muun muassa atooppisen ihottuman, psoriaasin, astman ja ihosyöpien hoitoon liittyvää kliinistä tutkimusta. Sairaalassa on aloitettu ensimmäisenä maassa lasten ruokasiedätykset (esim. maito, vehnä ja pähkinät). Siitepölyallergiaan on tarjolla uusia hoitomuotoja. Heinänuhaiset saavat avun kielen alle muutamassa sekunnissa liukenevista "timoteitableteista".


title: Latinalaisen Amerikan itsenäisyyssodat

text: Latinalaisen Amerikan itsenäisyyssodat käytiin Etelä-Amerikassa sijaitsevien Espanjan siirtomaiden kapinallisten ja Espanjan välillä sekä vähemmässä määrin Ranskan siirtomaiden kapinallisten ja Ranskan välillä.


title: Latinalaisen Amerikan itsenäisyyssodat

text: Ensimmäisenä latinalaisen Amerikan maista itsenäistyi Ranskan siirtomaa Haiti vuonna 1804. Ranskan suuri vallankumous katalysoi Haitilla vallankumouksen, joka johti mustan orjaväestön itse hallitsemaan valtioon. Haiti liitti alkuun itseensä koko Hispaniolan saaren, jonka itäosasta itsenäistyi Dominikaaninen tasavalta vuonna 1844.


title: Latinalaisen Amerikan itsenäisyyssodat

text: Espanjan hallitsemassa osassa Amerikkaa itsenäistymisprosessi oli toisenlainen. Espanja oli kärsinyt laajasti Napoleonin sodissa: Ranska miehitti maan vuonna 1808 ja sitä seurasi pitkä ja verinen sisällissota, Pyreneiden niemimaan sota. Espanjalla ei ollut mahdollisuuksia pitää Etelä-Amerikan siirtomaita hallussaan. Toisin kuin Haitilla, Espanjan siirtomaissa itsenäistymistaistelut käytiin kreolieliitin johdolla ja ehdoilla. Merkittävimpiä itsenäistymistaistelujen johtajia oli Simón Bolívar, joka haaveili Etelä-Amerikan yhdysvalloista, mutta joutui pettymään.


title: Latinalaisen Amerikan itsenäisyyssodat

text: Useita vuosia kytenyt kapina räjähti vuonna 1817. Tällöin koko laajalla mantereella oli vain 10 000 espanjalaista sotilasta, jotka oli sijoitettu lähinnä satamien varuskuntiin. Vuoteen 1821 mennessä Espanja pystyi lähettämään Etelä-Amerikkaan vain 27 000 sotilasta lisävoimia. Näistäkin kaksi kolmasosaa sairastui nopeasti trooppisiin tauteihin. Vuonna 1823 Espanjassa puhkesi kansannousu, jonka aloittivat Cádizissa olleet sotilaat, jotka kieltäytyivät lähtemästä siirtomaihin. Tämä tarkoitti, että Espanjan kruunun etujen puolustaminen Etelä-Amerikassa kaatui suurimmaksi osaksi lojalistien harteille. Lojalisteissa oli päteviä komentajia, mutta heidän näkökulmansa kapinan kukistamiseen oli paikallinen. Lisäksi lojalistien joukoissa karkuruus kasvoi nopeasti, jos ne marssitettiin pois kotiseudultaan. Tämän vuoksi aloite oli kapinallisilla. Simón Bolívar loi kapinallisille koko Etelä-Amerikan kattavan strategian. Espanja pystyi toimimaan vain puolustuksellisesti ja ainoastaan reagoimaan kapinallisten aloitteisiin. Lisäksi espanjalaisilla oli suuria vaikeuksia koordinoida operointiaan.


title: Latinalaisen Amerikan itsenäisyyssodat

text: Kapinalliset olivat menestyksekkäitä. Heidän puolellaan taisteli yli 5 000 englantilaista palkkasoturia. He toivat Bolívarin armeijaan ja laivastoon paljon osaamista ja taitoa.


title: Latinalaisen Amerikan itsenäisyyssodat

text: Vuosien 1810 ja 1840 välillä syntyivät enimmät Latinalaisen Amerikan tasavallat, erilaisten useimmat lyhytikäisiksi jääneiden liittovaltiorakennelmien kautta. Río de la Platan yhdistyneistä provinsseista tuli Argentiina ja Uruguay, Suur-Kolumbiasta Kolumbia, Venezuela ja Ecuador sekä myöhemmin Panama ja Keski-Amerikan liittovaltiosta Guatemala, Honduras, El Salvador, Nicaragua ja Costa Rica. Ainoa espanjankielisen Amerikan maa, jonka liittovaltiorakenne kesti, oli Meksiko. Peru sekä Bolívarilta nimensä saanut Bolivia olivat myös hetken aikaa valtioliitossa. Myös Chile ja Paraguay itsenäistyivät tuolloin. Monet näistä itsenäistymisistä yltyivät verisiksi taisteluiksi. Sen sijaan Portugalin siirtomaan Brasilian itsenäistyminen tapahtui huomattavasti vähemmällä verenvuodatuksella.


title: Latinalaisen Amerikan itsenäisyyssodat

text: Itsenäisyyssotien kausi päättyi lopullisesti 1800-luvun lopussa, kun Espanjan viimeinen siirtomaa Amerikassa, Kuuba, itsenäistyi Espanjan ja Yhdysvaltojen sodan seurauksena vuonna 1902.


title: Merja Savolainen

text: Merja Savolainen (s. 4. maaliskuuta 1962) on suomalainen entinen jalkapalloilija. Hän edusti muun muassa Pallo-Kerho-37:ää, Turun Palloseuraa, Turun Pyrkivää ja PP-Futista. Hän voitti Suomen mestaruuden Unitedissa kaudella 1990. Savolainen pelasi vuosina 1981–1990 maajoukkueessa 30 ottelua, joissa hän teki yhden maalin.


title: Susanna Kuosmanen

text: Susanna Kuosmanen (s. 27. kesäkuuta 1964) on suomalainen entinen jalkapalloilija. Hän edusti urallaan muun muassa Malmin Palloseuraa ja Herttoniemen Tovereita, jossa hän voitti Suomen Cupin. Kuosmanen pelasi vuosina 1989–1992 maajoukkueessa 22 ottelua, joissa hän teki kaksi maalia.


title: Susanna Kuosmanen

text: Kuosmanen valittiin vuoden naisjalkapalloilijaksi vuonna 1991.


title: Anne Virokannas

text: Anne Virokannas (s. 17. lokakuuta 1964) on suomalainen entinen jalkapalloilija. Hän edusti urallaan muun muassa Puotinkylän Valttia, Kaunis Nainen Futista, PP-Futista ja Helsinki Unitedia. Hän voitti Suomen mestaruuden Unitedissa kaudella 1990. Virokannas pelasi vuosina 1980–1988 maajoukkueessa 22 ottelua.


title: Husbyn metroasema

text: Husbyn metroasema on asema Tukholman metron sinisellä linjalla (linja 3). Metroasema otettiin käyttöön 5. kesäkuuta 1977. Asema sijaitse kalliotunnelissa Husby centrumin alapuolella Kistan ja Akallan metroasemien välissä. Kungsträdgårdenin metroasemalle on asemalta etäisyyttä noin 17 kilometriä.


title: Kim Yu-na

text: Kim Yu-na (Hangul: , Hanja: , IPA: [kimjʌna]; s. 5. syyskuuta 1990) on eteläkorealainen taitoluistelija. Hän on olympiavoittaja ja -hopeamitalisti sekä kaksinkertainen maailmanmestari. Kim voitti Vancouverin talviolympialaisissa 2010 kultaa naisten yksinluistelussa yhteispistein 228,56 tehden molemmissa osioissa ISU:n arvosteluasteikon maailmanennätyksen.


title: Kim Yu-na

text: Juniorien MM-kilpailuissa Kim voitti kultaa vuonna 2006 sekä hopeaa vuonna 2005 edellään vain itseään 20 päivää nuorempi Mao Asada. Aikuisten kisoissa hän saavutti MM-pronssia vuosina 2007 ja 2008.


title: Kim Yu-na

text: Vuonna 2009 Kim voitti neljän maanosan mestaruuden. Los Angelesissa vuonna 2009 hän voitti maailmanmestaruuden yli 16 pisteen erolla seuraavaan. Kim johti kilpailua selvällä erolla jo lyhytohjelman jälkeen.


title: Kim Yu-na

text: Kim voitti Vancouverin talviolympialaisissa 2010 kultaa naisten yksinluistelussa yhteispistein 228,56 tehden molemmissa osioissa ISU:n arvosteluasteikon maailmanennätyksen. Vuoden 2010 MM-kilpailuissa Torinossa hän saavutti hopeaa.


title: Kim Yu-na

text: Kim Yu-naa valmensi kevääseen 2010 saakka kanadalainen olympiamitalisti Brian Orser. Tämän valmennussuhteen päätyttyä Kim muutti Kaliforniaan harjoittelemaan.


title: Kim Yu-na

text: Vuoden 2010 olympiavoiton jälkeen Kim kilpaili harvoin ja piti välivuoden kaudella 2011–2012. Vuonna 2011 Kim jäi maailmanmestaruuskisoissa toiseksi ja vuonna 2013 voitti toisen aikuisten maailmanmestaruutensa.


title: Kim Yu-na

text: Kim päätti uransa vuonna 2014 Sotsin olympialaisissa, joissa hän jäi toiseksi puhtaalla ohjelmalla.


title: Kim Yu-na

text: Urallaan Kim ei kertaakaan jäänyt arvokisoissa palkintosijojen ulkopuolelle.


title: Kim Yu-na

text: Kim toimi yhtenä Etelä-Koreassa PyeongChangissa pidettävien 2018 talviolympialaisten lähettiläänä. Avajaisseremoniassa Kim Yu-na sytytti olympiatulen lyhyen luistelunäytöksen jälkeen.


title: Kim Yu-na

text: Kim Yu-na kääntyi äitinsä kanssa katolilaisuuteen vuonna 2008. Hänellä on tapana tehdä ristinmerkki ennen kilpailua. Hän pitää myös kädessään ruusukkosormusta, mikä vaati olympialaisten aikana selitystä, koska korealainen lehdistö luuli hänen olevan kihloissa. Kim Yu-nan kastenimi on Stella.


title: Paras naispääosa musikaali- tai komediaelokuvassa (Golden Globe)

text: Paras naispääosa musikaali- tai komediaelokuvassa on yksi Golden Globe -palkinnoista, joita Hollywood Foreign Press Association jakaa vuosittain. Alla olevassa listassa voittajat on merkitty elokuvan julkaisuvuoden mukaan: esimerkiksi vuoden 1999 paras naispääosa julkaistiin vuoden 2000 seremoniassa.


text:
3 palkintoa
2 palkintoa


title: Pikku Robotit

text: Pikku Robotit eli Pikku Robot on BBC:n luoma lastenohjelma. Sitä on esitetty Suomessa Yle TV2:n Pikku Kakkosessa. Sarja kertoo roboteista, jotka asuvat romumaalla jaksojen alussa. Tämän jälkeen he siirtyvät robottien omaan maailmaan, ja jaksojen lopussa robottien maailma sulkeutuu rautaovilla.


title: Pikku Robotit

text: Pikku Roboja ovat Nuppi, Sotta (koira), Sportti, Täplä, Raita, Mörkö, Ruoste, Kipinät 1 ja 2, Välkky sekä Torvi.


title: Pikku Robotit

text: Pikku Robojen jaksoja myydään DVD- levyillä lastenelokuvien myyntiyhtiössä Lasten Suosikit. DVD- levyjä on neljä ja niiden nimet ovat


title: East River

text: East River on vesiväylä, joka kulkee Manhattanin itäpuolella New Yorkissa. Se yhdistää Long Islandin salmen ja Upper New York Bay -merenlahden. East Riverissä esiintyy vuorovesi.


title: Lee Raymond

text:
Lee R. Raymond (s. 13. elokuuta 1938) oli Exxon Mobilin toimitusjohtaja vuosina 1999–2005 ja Exxonin toimitusjohtaja vuodesta 1993. Hän oli töissä yrityksessä vuodesta 1963.
Raymond on kemian tekniikan tohtori Minnesotan yliopistosta.


title: Lee Raymond

text: Raymond oli johtaja Exxonissa Exxon Valdezin öljyonnettomuuden aikana.


title: Lee Raymond

text: Johdon palkkioista ja optioista syntyi jupakka Yhdysvalloissa vuonna 2006. Exxon Mobilin johtaja jäi eläkkeelle ja sai muhkean korvauksen. Lee R. Raymond sai eläkkeelle lähtiessään 398 miljoonan dollarin kompensaation. Exxon Mobil -skandaalin johdosta SEC sääti johdon palkat ja palkkiot julkisiksi, jotta ikäviltä yllätyksiltä vältyttäisiin. Se on vaikuttanut myös suomalaisyritysten raportointiin ja palkkojen julkisuuden kasvuun.


title: MCI

text: MCI on yhdysvaltalainen telekommunikaatioyritys Virginiassa. MCI syntyi "WorldCom" ja "MCI Communications" -yhtiöiden sulautumisesta. Verizon Communications osti yrityksen 7. heinäkuuta 2006. Yritys meni konkurssiin 21. heinäkuuta 2002.


title: MCI

text:
WorldCom on kuuluisa ”luovasta kirjanpidosta”, jossa tappiot siirrettiin osakkuusyrityksiin ja tuloiksi merkittiin tulevia tai lavastettuja voittoja. Saksalaisen taloustieteilijän Horst Albachin mukaan optiot perustuvat väärään filosofiaan. Juha Siltalan mukaan WorldComissa johdon optiot houkuttelivat yhtiön johtoa manipuloimaan kursseja.
WorldComin perustaja ja johtaja Bernard Ebbers sai vuonna 2005 tuomion petoksesta.


title: CUDA

text: CUDA () on Nvidian kehittämä alusta ja ohjelmointirajapinta GPGPU-ohjelmointiin.


title: CUDA

text: Rajapinta mahdollistaa C, C++ ja Fortran kielten käytön GPU-ohjelmointiin. Rajapinta tukee OpenACC ja OpenCL alustojen käyttöä ohjelmoinnissa ja on saatavilla Mac OS X, Linux ja Windows alustoille.


title: CUDA

text: CUDA julkaistiin vuonna 2006, jolloin sen käyttöön tarvittiin GeForce 8800 tai Quadro mallin GPU.


title: CUDA

text: CUDA toimii tietokoneilla, joissa on jonkin seuraavan mikroarkkitehtuurin suoritin:


title: CUDA

text: PC:llä CUDA:a osaa hyödyntää muun muassa osa BOINC-alustalla suoritettavista hajautetun laskennan projekteista.


Maastojuoksun maailmanmestaruuskilpailut 2009 järjestettiin 28. maaliskuuta Ammanissa Jordaniassa. Kisoihin ilmoittautui 63 maata ja 508 urheilijaa.


title: Maastojuoksun maailmanmestaruuskilpailut 2009

text: Kilpailuissa jaettiin palkintorahoja yhteensä 280 000 Yhdysvaltain dollaria. Nuorten sarjassa ei jaettu rahapalkintoja.


title: Georgi Gelašvili

text: Georgi Kakojevitš Gelašvili (, , s. 30. elokuuta 1983 Tšeljabinsk, Venäjän SFNT, Neuvostoliitto) on venäläinen jääkiekkomaalivahti. Hän edustaa kaudella 2017–2018 kazakstanilaista VHL-joukkuetta HK Saryarka Karagandaa. Gelašvilin isä on georgialainen ja äiti venäläinen.


title: Georgi Gelašvili

text: Gelašvili aloitti uransa kasvattajaseurassaan Traktor Tšeljabinskissä vuonna 1999. Ensin pelaamalla Traktorin kakkosjoukkueessa Venäjän kolmanneksi korkeimmalla sarjatasolla Pervaja ligassa (1999–2000), myöhemmin hän pelasi myös ykkösjoukkueessa, niin Vysšaja Ligassa (2000–2002) kuin Superliigassa (2006–2008).


title: Georgi Gelašvili

text: Vuonna 2002 Georgi Gelašvili siirtyi Kazakstanin jääkiekkoliigaan, koska ei päässyt pelaavaan rooliin Traktorissa. Kazakmys Satpajevissä hän sai vastuuta ja nousi joukkueen johtavaksi maalivahdiksi. Hänen esityksensä huomioitiin yleisesti Kazakstanissa ja hänelle tarjottiin Kazakstanin kansalaisuutta ja mahdollisuutta pelata Kazakstanin maajoukkueessa, Gelašvili kuitenkin kieltäytyi. Vuonna 2006 Gelašvili palaisi takaisin Venäjälle, superliigaan ja Traktoriin. Kazahmys vastusti siirtoa ja tapausta puitiin oikeudessakin, mikä päättyi Traktorin eduksi.


title: Georgi Gelašvili

text: Vuonna 2008 Gelašvili riitautui Traktorin päävalmentajan Andrei Nazarovin kanssa ja Georgi Gelašvili pelasi loppukauden Metšel Tšeljabinskissä Vysšaja Ligassa. Kaudelle 2008–2009 hän siirtyi uuden KHL-liigan Lokomotiv Jaroslavliin. Kausi alkoi varamaalivahdin roolissa, mutta Lokomotivin ykkösmaalivahdin Sergej Zvyaginin kehnot esitykset avasivat Gelašvilille mahdollisuuden ja hän otti pelaavan maalivahdin roolin. Runkosarjassa Gelašvili oli koko liigan paras maalivahti voitoilla mitattuna. Kaudeksi 2010–2011 hän siirtyi Metallurg Magnitogorskiin.


title: Golden Globe 2005

text: Golden Globe 2005 oli järjestyksessään 62. Golden Globe -palkintogaala, jossa jaettiin palkintoja vuoden 2004 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 16. tammikuuta 2005.


title: Golden Globe 2005

text: Voittajat on listattu ensimmäisenä ja lihavoitu.


title: Ambrolauri

text: Ambrolauri () on kaupunki Ambrolaurin piirikunnassa Ratša-Letškhumi ja Kvemo Svanetin hallintoalueella Georgiassa. Se on piirikuntansa ja hallintoalueensa pääkaupunki. Vuonna 2010 Ambrolaurissa arvioitiin olevan noin 2 400 asukasta; vuoden 2002 väestönlaskennassa asukkaita oli 2 541.


title: Ambrolauri

text: 1600-luvulla Ambrolaurissa sijaitsi yksi Imeretin kuninkaiden residensseistä. Kuninkaallisesta palatsista on säilynyt vain kirkon rauniot ja torni. Vuonna 1769 Imeretin kuningas Solomon I lahjoitti alueen ruhtinas Zurab Matšabelille, joka pystytti paikkakunnalle ”Matšabelin tornin”. Ambrolaurille annettiin kaupunkioikeudet vuonna 1966. Kaupunki vahingoittui Ratšan maanjäristyksessä 1991.


title: Sanna Räsänen

text: Sanna Räsänen (s. 30. lokakuuta 1975) on suomalainen entinen jalkapalloilija. Hän edusti urallaan SM-sarjassa muun muassa Kuopion MimmiFutista, Tampereen Ilvestä, Kuusysiä ja Porrassalmen Urheilijoita. Räsänen pelasi myös Yhdysvaltojen yliopistosarjassa. Maajoukkueessa Räsänen pelasi 48 ottelua vuosina 1991–2000.


title: Susanna Heikkilä

text: Susanna Heikkilä (s. 18. tammikuuta 1974) on suomalainen entinen jalkapalloilija. Hän edusti urallaan SM-sarjassa muun muassa Mikkelin Palloilijoita, Porrassalmen Urheilijoita sekä Malmin Palloseuraa, jossa hän voitti sekä Suomen mestaruuden että Suomen Cupin kaudella 2003. Heikkilä pelasi vuosina 1992–2003 maajoukkueessa 22 ottelua.


title: Irmeli Leskinen

text: Irmeli Leskinen (s. 1. joulukuuta 1957) on suomalainen entinen jalkapalloilija. Hän edusti urallaan SM-sarjassa muun muassa Kemin Intoa, jossa hän voitti Suomen mestaruuden ja Naisten Suomen Cupin. Leskinen pelasi vuosina 1977–1982 maajoukkueessa 22 ottelua, joissa hän teki kaksi maalia.


title: Jääkiekon maailmanmestaruuskilpailut 1933

text: Jääkiekon maailmanmestaruuskisoissa 1933 Yhdysvallat pystyi ensimmäistä kertaa kukistamaan Kanadan ja vei maailmanmestaruuden. Samassa yhteydessä pelatun Euroopan mestaruuden voitti isäntäjoukkue Tšekkoslovakia. Kilpailut pidettiin Prahassa 18.-26. helmikuuta. Kyseessä on edelleen ainoa Yhdysvaltain voittama mestaruus erillisistä MM-kisoista. Squaw Valleyn olympialaisissa 1960 voitetulla olympiakullalla on tosin myös MM-arvo.


text: Keskinäiset ottelut semifinaalisarjoista laskettiin mukaan loppusarjan taulukkoon.


title: Paras naispääosa draamaelokuvassa (Golden Globe)

text: Paras naispääosa draamaelokuvassa on yksi Golden Globe -palkinnoista, joita Hollywood Foreign Press Association jakaa vuosittain. Alla olevassa listassa voittajat on merkitty elokuvan julkaisuvuoden mukaan: esimerkiksi vuoden 1999 paras naispääosa julkaistiin vuoden 2000 seremoniassa.


title: Kapteeni Nemo (yhtye)

text: Kapteeni Nemo oli suomalainen blues-yhtye, joka lyhyeksi jääneen uransa aikana ehti levyttää kaksi albumia ja keikkaili ahkerasti. Yhtyeen perustivat Teatterikorkeakoulussa opiskellut Markku 'Musti' Mustonen ja hänen opettajanaan tuolloin toiminut Arno 'Nono' Söderberg. Kappaleet olivat pääosin Mustosen ja Söderbergin käsialaa tai käännöksiä, mutta joukkoon mahtuu myös varsinaisia helmiä Jukka Itkoselta ja Juice Leskiseltä. Jälkimmäisen kynästä on lähtöisin pienoiseksi hitiksi tuolloin noussut Mansikoita Suonenjoelta.


title: Kapteeni Nemo (yhtye)

text:
Yhtye teki lyhyen comebackin vuonna 1998 esiintyen Järvenpään Puistobluesissa.Vuonna 2009 Mustonen liittyi vokalistiksi mikkeliläisen The White Hiacers -yhtyeen riveihin. Yhtye soittaa pääasaiassa lainakappaleita vanhoilta blueslegendoilta.
Yhtye muutti nimensä 2011 ja soittaa nyt nimellä Kapteeni nemo evp & almost grown.


title: Bolnisin piirikunta

text: Bolnisin piirikunta () on piirikunta Kvemo Kartlin hallintoalueella Georgiassa. Piirikunnassa on noin 75 100 asukasta (vuonna 2006) ja sen pinta-ala on 804 neliökilometriä. Noin 66 prosenttia maakunnan asukkaista on azereita, 27 prosenttia georgialaisia ja loput muun muassa armenialaisia.


title: Bolnisin piirikunta

text: Bolnisin piirikunta sijaitsee Kvemo Kartlin laaksossa ja rajautuu lännessä Dmanisin, idässä Marneulin ja pohjoisessa Tetri tsqaron piirikuntiin sekä etelässä Armeniaan. Alueen merkittävimmät joet ovat Ktsia ja sen sivujoki Mašavera. Piirikunnan alasta on metsää puolet, laidunta neljäsosa ja peltoa viidesosa. Alueella tuotetaan viiniä, hedelmiä ja maitotuotteita. Bolnisin kaupungin lisäksi piirikunnassa on kaksi kaupunkityyppistä taajamaa, Tamarisi ja Kazreti.


title: Baghdati

text:
Baghdati () on kaupunki Baghdatin piirikunnassa, Imeretin hallintoalueella Georgiassa.
Runoilija Vladimir Majakovski syntyi siellä.


title: Valdai (täsmennyssivu)

text: Valdai tarkoittaa seuraavia asioita:


title: Parhaan ohjauksen Golden Globe -palkinto

text: Parhaan ohjauksen Golden Globe on yksi palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1943.


title: Anthony Michaels-Moore

text: Anthony Michaels-Moore on brittiläinen baritoni. Hänet tunnetaan muun muassa Giuseppe Verdin oopperoista. Hän on esiintynyt useissa kuuluisissa oopperataloissa, kuten Milanon La Scalassa ja Lontoon Covent Gardenissa.


title: Bordžomin piirikunta

text: Bordžomin piirikunta () on piirikunta Samtskhe-Džavakhetin hallintoalueella Georgiassa. Piirikunnassa on noin 32 100 asukasta (vuonna 2006) ja sen pinta-ala on 1 189 neliökilometriä. Piirikunnan keskus Bordžomin kylpyläkaupunki on kuulu mineraalivedestään, jota markkinoidaan nimellä "Borjomi".


title: Bordžomin piirikunta

text: Vuonna 1995 alueelle perustettiin Bordžomi-Kharagaulin kansallispuisto, joka kattaa suuren, yli 76 000 hehtaarin laajuisen vuoristoisen metsäalueen. Alueella on säilynyt useita endeemisiä kasvilajeja ja uhanalaisia eläinlajeja. Muihin Bordžomin piirikunnan nähtävyyksiin kuuluvat muun muassa Timotesubanin luostari, jonka pääkirkko on rakennettu 1100–1200-luvuilla, Sagdenin kirkko 1300–1400-luvuilta ja linna 1700-luvulta, keskiaikainen Tsikhisdžvarin linna, Tadzrisin luostari 800-luvulta sekä vanhat Kviriketin ja Nedzvin luostarit. Nedzvin luostarissa asui vuodesta 1060 eteenpäin georgialainen teologi ja kääntäjä Giorgi Mtatsmindeli. Likanin kylpyläpaikkakunnan reunalla on Romanovien palatsin lisäksi luostari 800–900-luvuilta ja lähistöllä 1500-luvulla rakennettu linnoitus.


title: Aleksandr Lukitš Volkov

text: Aleksandr Lukitš Volkov (; 25. joulukuuta 1928, Karjalan tasavallan nykyisen Prääsän piirin Jessoilan kylä) on karjalainen runoilija.


title: Aleksandr Lukitš Volkov

text: Toisen maailmansodan aikana Aleksandr Volkov oli evakuoituna Sverdlovskin alueella. Palattuaan Karjalaan hän suoritti tutkinnon Petroskoin osuustoimintateknikumissa ja Karjalan pedagogisessa instituutissa. Hän työskenteli osuuskunta- ja ammattiyhdistystehtävissä, tasavallan kauppaministeriössä ja vuosina 1964–1991 Karellestorg-yhtiön johtajana.


title: Aleksandr Lukitš Volkov

text: Eläkkeelle jäätyään Volkov omisti aikansa kirjalliselle ja yhteiskunnalliselle toiminnalle. Vuonna 1997 ilmestyi hänen ensimmäinen runokokoelmansa "Pieni Dessoilu". Hänet tunnetaan myös klassisen venäläisen runouden kääntäjänä. Karjalan lisäksi Volkov on kirjoittanut venäjäksi. Vuodesta 1999 hän on toiminut Karjalan rahvahan liiton puheenjohtajana.


title: Niebelungen laulu

text: Niebelungen laulu ("Die Nibelungen") on Fritz Langin ohjaama kaksiosainen mykkä fantasiaelokuva. Se valmistui vuonna 1924. Elokuvan ensimmäisen osan nimi on Siegfried ja toisen osan Kriemhildin raivo.


title: Niebelungen laulu

text: Elokuva perustuu keskiaikaiseen sankarieepokseen "Nibelungein laulu", josta Lang ja hänen vaimonsa Thea von Harbou tekivät elokuvakäsikirjoituksen. Elokuvan pääosissa ovat Paul Richter (Siegfried), Margarete Schön (Kriemhild), Hanna Ralph (Brunhild), Theodor Loos (kuningas Gunther), Hans Adalbert Schlettow (Hagen Tronje) ja Rudolf Klein-Rogge (kuningas Etzel).


title: Niebelungen laulu

text: Lang loi eeppiseen elokuvaan myyttisen ja taianomaisen maailman, jossa käytettiin tyyliteltyä lavastusta ja geometrisia sommitelmia. Teosta pidetään mykkäelokuvan klassikkona.


title: Niebelungen laulu

text: Nuori sankari, kuningas Siegmundin poika Siegfried oppii seppä Mimeltä asesepän taidot. Mimen pajassa hän takoo itselleen lujan ja terävän miekan. Ennen paluumatkaa kotiin Siegfried kuulee tarinan Reinillä sijaitsevasta Wormsista ja mahtavasta burgundien kuningaskunnasta sekä ihanasta prinsessa Kriemhildistä. Siegfried tahtoo nähdä prinsessan ja vaatii tietää tien Wormsiin.


title: Niebelungen laulu

text: Matkalla Burgundiin Siegfried tappaa lohikäärme Fafnirin. Siegfried maistaa lohikäärmeen verta, ja samassa hän alkaa ymmärtää lintujen puhetta. Lintu kertoo hänelle, että jos kylpee lohikäärmeen veressä, tulee haavoittumattomaksi. Siegfried tekee niin, mutta lehti leijailee hänen olkapäälleen, ja näin yksi kohta jää suojattomaksi. Tämän jälkeen Siegfried voittaa kääpiöiden kuninkaan Alberichin, jolta hän ottaa näkymättömyyshupun.


title: Niebelungen laulu

text: Burgundissa Siegfried ja Kriemhild rakastuvat. Burgundit havaitsevat Siegfriedin vahvaksi ja taitavaksi soturiksi. Setänsä Hagenin neuvosta Kriemhildin veli kuningas Gunther pyytää Siegfriediä auttamaan itseään. Gunther on rakastunut pohjoisessa asuvaan ylpeään soturikuningatar Brunhildeen. Brunhilde on julistanut, ettei mene naimisiin kenenkään kanssa, joka ei kykene voittamaan häntä. Siegfried suostuu auttamaan Guntheria, ja he matkustavat laivalla Brunhilden luo. Brunhilden linnaa suojaa tulikehä, mutta Siegfriedin saapuessa se sammuu itsestään. Gunther haastaa Brunhilden kamppailuun. Siegfried tekeytyy hupun avulla näkymättömäksi ja auttaa Guntheria voittamaan Brunhilden. Sen jälkeen Brunhilde suostuu Guntherin puolisoksi ja he palaavat takaisin Wormsiin.


title: Niebelungen laulu

text: Wormsissa pidetään kaksoishäät. Brunhilde saa kuitenkin selville petoksen ja päättää kostaa Siegfriedille. Brunhilde levittää valheita Siegfriedistä ja saa käännettyä Guntherin ja Hagenin tätä vastaan. Hagen saa selville Siegfriedin heikon kohdan ja surmaa tämän keihäällä. Tunnustettuaan valheensa Brunhilde tekee itsemurhan.


title: Niebelungen laulu

text: Kriemhild päättää kostaa aviomiehensä murhan, sillä hänen veljensä Gunther on liian heikko tuodakseen Hagenin oikeuden eteen. Kriemhild menee naimisiin hunnien kuninkaan Etzelin kanssa ja kutsuu burgundit hääjuhliin hunnien luo. Juhlissa hän antaa vangita häävieraat ja vaatii näitä luovuttamaan Hagenin, muuten he eivät pääsisi vapaaksi. Burgundit kieltäytyvät. Seuraa armoton taistelu, jossa kaikki saavat lopulta surmansa.


title: Jargon (albumi)

text: Jargon on samannimisen suomalaisyhtyeen vuonna 1980 julkaistu instrumentaalialbumi. Kansikuvat on ottanut Esa Kärki.


title: Jussi-palkinnot 1997

text: Jussi-palkinnot 1997 jaettiin 1. maaliskuuta 1997 Valkoisessa salissa järjestetyssä Jussi-palkintojen jakotilaisuudessa vuoden 1996 elokuville. Gaalan juonsivat Heikki Hela, Timo Kahilainen ja Heikki Silvennoinen.


title: Sarianne Savola

text: Sarianne Johanna Savola (s. 13. maaliskuuta 1987 Pylkönmäki) on suomalainen naispainija. Hän edustaa Lappajärven Veikkoja ja kilpailee 48 kilogramman painoluokassa. Häntä valmentavat oma isä Tapio Savola ja Ahto Raska. Häntä ovat valmentaneet myös Vesa Alanen, Janne Myllyperkiö ja Hannu Övermark. Urheilu-uransa ulkopuolella Savola opiskelee juristiksi.


title: Sarianne Savola

text: Savola voitti EM-pronssia Vilnasta 2009. Lisäksi hän on ollut EM-kilpailuissa yhdeksäs vuonna 2007, kymmenes vuonna 2012 ja 12:s vuonna 2011. MM-kilpailuissa Savola on ollut parhaimmillaan 20:s Bakussa 2007. Saksan Grand Prix -turnauksen Savola voitti vuonna 2005, ja vuosina 2006 ja 2008 hän oli samassa turnauksessa kolmas, samoin Yasar Dogu -turnauksessa vuonna 2011. Dan Kolov–Nikola Petrov-turnauksessa hän sijoittui toiseksi vuonna 2012. Juniorien (alle 20-vuotiaiden) EM-kilpailuista Savola saavutti hopeaa vuonna 2006, minkä lisäksi hän sijoittui parhaimmillaan viidenneksi juniorien MM- ja kadettien (alle 17-vuotiaiden) EM-kilpailuissa. Aikuisten Suomen mestaruuksia Savolalla on kolme kappaletta, ja yhteensä hänellä on kuusi aikuisten SM-mitalia.


title: Sarianne Savola

text: Savola syntyi Pylkönmäellä 13. maaliskuuta 1987. Hän aloitti painin vuonna 1995 mentyään painisalille Matias-veljensä mukana. Painiin Savola keskittyi peruskoulun kahdeksannen luokan aikana, kun hän kadettien (alle 17-vuotiaiden) arvokilpailuihin osallistuttuaan näki lajissa menestymismahdollisuuksia. Ensimmäisissä kansainvälisissä arvokilpailuissaan Savola kilpaili vuonna 2002, jolloin hän sijoittui kadettien EM-kilpailuissa Lorisa Ooržakin voittamassa 43 kg:n painoluokassa kuudenneksi. Seuraavana vuonna hän oli samoissa kilpailuissa sarjan 46 kg viides ja vuonna 2004 samassa sarjassa kuudes.


title: Sarianne Savola

text: Vuonna 2005 Savola nousi painoluokkaan 48 kg, jossa on kilpaillut siitä lähtien. Toukokuussa hän kilpaili ensimmäisen kerran aikuisten sarjassa voittaessaan Saksan Grand Prix'n. Heinäkuussa hän sijoittui yhdellä voitolla ja tappiolla juniorien (alle 20-vuotiaiden) MM-kilpailuissa kahdeksanneksi, ja elokuussa hän oli juniorien EM-kilpailuissa viides. Syyskuussa Savola osallistui ensimmäisiin aikuisten kansainvälisiin arvokilpailuihinsa, Budapestin MM-kilpailuihin. Ensimmäisessä ottelussaan suomalainen hävisi selätyksellä lopulta hopeaa saavuttaneelle Ukrainan Iryna Merleni-Melnykille, joka edellisvuonna oli voittanut olympiakultaa. Keräilyottelussa Savola hävisi kanadalaiselle, lopulta pronssille yltäneelle Carol Huynhille. Lopputuloksissa Savola sijoittui 23:nneksi.


title: Sarianne Savola

text: Vuonna 2006 Savola osallistui toisen kerran Saksan Grand Prix'hin, jossa saavutti tällä kertaa kolmannen sijan. Heinäkuussa juniorien EM-kilpailuissa Szombathelyssä Savola paini juniorien EM-hopeaa häviten vain kultaa vieneelle valkovenäläiselle Marina Markevitšille. Juniorien MM-kilpailuissa suomalainen voitti ensimmäisen ottelunsa, mutta hävisi toisen lopulta pronssille yltäneelle kazakstanilaiselle Jyldyz Ešimovalle ollen lopputuloksissa kahdeksas. Vuonna 2007 Savola palasi välivuoden jälkeen aikuisten arvokisoihin osallistuttuaan Sofian EM-turnaukseen. Sofiassa hän voitti ensimmäisen kierroksen turkkilaisvastustajansa jaksoin 2–0, mutta toisen kierroksen ottelussa Ukrainan Oleksandra Kohut oli parempi samoin jaksoluvuin. Savolan lopullinen sijoitus oli aikuisten sarjassa tämän uran siihen mennessä paras, yhdeksäs. Kesällä hän sijoittui juniorien EM-kilpailuissa seitsemänneksi, ja juniorien MM-kilpailuissa elokuussa hän hävisi ensimmäisellä kierroksella kultaa voittaneelle Ruotsin Sofia Mattssonille. Savola voitti ensimmäisen keräilyottelunsa, mutta pronssiottelussa hän hävisi jaksoin 1–2 kiinalaispainijalle ollen näin viides. Bakun aikuisten MM-kilpailuissa Savola aloitti toiselta kierrokselta ja hävisi australialaiselle Kyla Bremnerille jaksoin 1–2 ollen lopputuloksissa 20:s. Bakun kilpailujen myötä Savola siirtyi pysyvästi aikuisten sarjaan.


title: Sarianne Savola

text: Vuoden 2008 alussa Savola paini viidenneksi Klippan Lady Open -turnauksessa, jonka sarjavoiton Ruotsin Mattsson vei. Mattsson voitti myös Saksan Grand Prix'n, jossa Savola saavutti toisen kerran kolmannen sijan. Pekingin kesäolympialaisten karsintaturnauksessa suomalainen oli 19:s, mikä ei riittänyt olympiapaikkaan. Seuraavana vuonna Savola sijoittui Klippan Lady Openissa viidenneksi. Huhtikuussa järjestettiin EM-kilpailut Vilnassa. Savola hävisi ensimmäisen kierroksen ottelunsa Romanian Estera Dobrelle jaksoin 0–2, mutta tämän selvittyä loppuotteluun pääsi Savola keräilyotteluihin. Ensimmäisessä keräilyottelussa suomalainen voitti italialaispainijan jaksoin 2–1 kolmannen erän ratkettua aiheettomasta videotarkistuksesta annettuun hyvityspisteeseen. Pronssiottelussa Savola sai vastaansa valkovenäläisen Tasiana Hurmovitšin, joka hävisi arvonnan ensimmäisellä jaksolla. Siinä Savola otti jalkaotteen ja sai pisteen allepanosta, mikä ratkaisi jakson. Toisella jaksolla Savola astui ulos alueelta, ja Hurmovitš meni johtoon. Suomalainen sai kuitenkin tasoituspisteen työntämällä valkovenäläisen ulos alueelta, mikä ratkaisi jakson ja ottelun. Savola voitti pronssiottelun jaksoin 2–0 (1–0, 1–1) ja saavutti uransa ensimmäisen arvokisamitalin, EM-pronssin. Toukokuussa hän oli Saksan Grand Prix'ssa 20:s. Syksyn MM-kilpailuissa Herningissä Savola oli 24:s. Hän hävisi ensimmäisen ottelunsa hopeaa saavuttaneelle Venäjän Ooržakille jaksoin 0–2 ja keräilyottelunsa vietnamilaiselle Thị Lụa Nguyễnille samoin 0–2-jaksoin.


title: Sarianne Savola

text: Kausi 2010 jäi Savolalta vajaaksi. Hän paini helmi-maaliskuussa kahdeksannet sijat Klippan Lady Open- ja Golden Grand Prix -turnauksissa, mutta joutui keväällä leikkaukseen oikean polven vamman vuoksi, mikä päätti Savolan kauden. Vuoden 2011 Savola aloitti kansainvälisten turnausten osalta painimalla Yasar Dogu -turnauksessa kolmanneksi. Klippan Lady Openissa hän oli seitsemäs. Dortmundin EM-kilpailuissa Savola hävisi ensimmäisen kierroksen ottelunsa jaksoin 0–2 lopulta pronssia voittaneelle romanialaiselle Cristina Croitorulle ja oli 12:s. Syksyn MM-kilpailuissa Istanbulissa hän hävisi jaksoin 0–2 senegalilaiselle Isabelle Samboulle sijoittuen lopulta 37:nneksi.


title: Sarianne Savola

text: Vuoden 2012 Savola aloitti painimalla Dan Kolov–Nikola Petrov-turnauksessa toiseksi Vanessa Boubryemmin jälkeen. Belgradin EM-kilpailuissa hän hävisi avausottelunsa unkarilaispainijalle jaksoin 0–2 sijoittuen lopputuloksissa kymmenenneksi. Lontoon kesäolympialaisten Sofian karsintaturnauksessa huhtikuussa Savola voitti kaksi ensimmäistä vastustajaansa 2–0-jaksoin, mutta hävisi ratkaisevan ottelun saksalaiselle Alexandra Engelhardtille selätyksellä. Toukokuussa viimeisessä karsintaturnauksessa Vantaalla Savola selätti avausvastustajansa, mutta hävisi toisen ottelunsa selätyksellä turnauksen voittaneelle olympiavoittaja Iryna Merleni-Melnykille. Savola sijoittui molemmissa karsintaturnauksissa viidenneksi.


title: Sarianne Savola

text: Savola harrasti nuorempana muun muassa balettia ja ratsastusta. Yleisurheilussa (muun muassa korkeushyppy, aitajuoksu, kävely) ja pesäpallossa Savolalla on useita nuorten piirinmestaruusmitaleja, ja vuoden 2002 viestijuoksujen SM-kilpailuissa hän edusti aitajuoksussa Lappajärven Veikkoja. Lukiota Savola kävi Lappajärven lukiossa. Keväällä 2008 hän opiskeli toista vuotta Helsingin yliopiston oikeustieteellisessä tiedekunnassa.


title: Sarianne Savola

text: Savolan Matias-veli on vapaapainin SM-mitalisti ja nuorten arvokisaedustaja. Sisarusten juristina työskentelevä Tapio-isä vei nämä painisalille Matiaksen ollessa nelivuotias, ja lapsina sisarukset harjoittelivat jonkin verran yhdessä. Heidän äitinsä on biologi. Harrastuksikseen Savola on ilmoittanut lukemisen ja elokuvat.


title: Sarianne Savola

text: "Sarja 48 kg, ellei toisin mainittu."


title: Per Petterson

text: Per Petterson (s. 18. heinäkuuta 1952 Veitvet, Oslo) on norjalainen kirjailija. Hän kuuluu maansa suosituimpiin kirjailijoihin. Pettersonille myönnettiin Pohjoismaiden neuvoston kirjallisuuspalkinto 2009 teoksesta "Jeg forbanner tidens elv". Hän on ollut vuonna 1997 ehdolla palkinnonsaajaksi teoksella "Til Sibirien".


title: Per Petterson

text: Petterson on koulutukseltaan kirjastonhoitaja. Hän on työskennellyt kirjakaupassa, kääntäjänä ja kirjallisuuskriitikkona, mutta on viime ajat keskittynyt pelkästään kirjoittamiseen. Hän sanoo saaneensa vaikutteita muun muassa Knut Hamsunilta ja Raymond Carverilta.


title: Per Petterson

text: Pettersonin 40 kielelle käännetty teos "Ut og stjæle hester" on kaksimerkityksinen. Kysyttäessä, miten Norjan natsimiehitys kääntyi romaanin juoneksi, Petterson vastasi: "Kuten sanoin, en suunnittele, joten kaksoismerkitys tuli, kun sitä tarvitsin. Se voi olla lukijoille pettymys, mutta minulle itselleni se kertoo taiteen voimasta. Tuntuu kuin veistäisi jostakin materiaalista esiin veistosta. Täytyy edetä materiaalin ehdoilla eikä yrittää pakottaa esiin muotoa, johon se ei kuitenkaan suostu." Teos oli hänen läpimurtoteoksensa, ja se on saanut Norjan kriitikkojen kirjallisuuspalkinnon ja Norjan kirjakauppiaiden vuoden parhaan kirjan palkinnon ohella ulkomaisia palkintoja, muun muassa.


title: Per Petterson

text: Bragen palkinnon vuonna 2000 saanut "I kjølvannet" kertoo miehestä, joka menetti perheensä "Scandinavian Starin" onnettomuudessa 1990.


title: Ashcroft (Kanada)

text: Ashcroft on 1 600 asukkaan kunta läntisessä Kanadassa, Brittiläisessä Kolumbiassa. Sen perustivat 1860-luvun kultakuumeen aikana kaksi veljestä, jotka olivat kotoisin Englannin Gloucestershiren Ashcroftista. Ashcroft sijaitsee Thompsonjoenitäpuolella, Kamloopsjärven länsipäässä.


title: Mercedes-Benz Arena (Berliini)

text: Mercedes-Benz Arena (aiemmin O World) on Berliinissä sijaitseva urheiluhalli.


title: Mercedes-Benz Arena (Berliini)

text: Anschutz Entertainment Group osti maan vuonna 2002, jolle areena rakennettiin ja rakennustyöt alkoivat vuonna 2005. Halli saatiin valmiiksi vuonna 2008 ja ensijää tehtiin 17. heinäkuuta 2008. Urheilujoukkueista ALBA Berlin ja Eisbären Berlin käyttävät hallia kotiareenanaan. Areenalla järjestetään myös konsertteja ja käsipallo-otteluita.


title: Robert Cushman Murphy

text: Robert Cushman Murphy (29. huhtikuuta 1887 Brooklyn, New York – 20. maaliskuuta 1973 Long Island) oli yhdysvaltalainen lintutieteilijä.


title: Robert Cushman Murphy

text: Murphy opiskeli Brown Universityssä ja valmistui 1911. Pian valmistumisen jälkeen hän avioitui Grace Alison Barstowin kanssa ja heille syntyi kolme lasta. Hän teki tutkimusmatkan valaanpyyntialuksen miehistön jäsenenä Etelä-Georgiaan, jossa hän vietti useita kuukausia tutkien valtamerilintuja ja kuningaspingviinejä. Tämä matka osoitti hänelle suunnan läpi elämän kestäneelle valtamerielävien tutkimiselle.


title: Robert Cushman Murphy

text: Murphy työskenteli joitakin vuosia Brooklynin museossa (1911–1917) ja Brooklyn Institute of Arts and Sciences-opiston luonnontieteiden osaston johtajana. 1921–1926 hän toimi American Museum of Natural Historyn lintuosaston apulaiskuraattorina, 1926–1942 museon valtamerilintujen osaston kuraattorina ja 1942–1949 museon lintuosaston johtajana. Hän teki tutkimusmatkan Perun rannikon saarille ja kirjoitti teoksen "Bird Islands of Peru" (1925). Museo julkaisi hänen kaksiosaisen, 1 200-sivuisen teoksensa "Oceanic Birds of South America" 1936. Kaikkiaan Murphy julkaisi noin 600 tieteellistä kirjoitusta.


title: Robert Cushman Murphy

text: Brown University palkitsi Murphyn kunniatohtorin arvonimellä 1941, samoin San Marcosin yliopisto Limassa Perussa. Hän toimi American Ornithologists' Unionin puheenjohtajana 1948–1950.


title: Robert Cushman Murphy

text: Murphy nimesi useita uusia lintujen alalajeja sekä laineviistäjän ("Pterodroma ultima") ja pikkumyrskysukeltajan ("Pelecanoides georgicus"), viimeksi mainitun yhdessä Francis Harperin kanssa.


title: Whitehall

text: Whitehall on katu Lontoon ydinkeskustassa. Se kulkee Trafalgar Squarelta Parliament Squarelle. Monet Britannian hallinnon keskeiset rakennukset sijaitsevat Whitehallin ja sen poikkikatujen kuten Downing Streetin varrella. Siksi sanaa "Whitehall" käytetään myös kuvaannollisesti, kun viitataan valtionhallintoon. Katu on nimetty sen varrella sijainneen Whitehallin palatsin mukaan.


title: Whitehall

text: Virastot ja ministeriöt pohjoisesta etelään


title: Laosin presidentti

text: Laosin presidentti on Laosin valtionpäämies. Presidentin virka luotiin vuonna 1975 Pathet Laon vallankumouksen jälkeen, mikä lakkautti Laosin kuningaskunnan. Laosin parlamentti valitsee presidentin viideksi vuodeksi kerrallaan.


title: Rinkebyn metroasema

text: Rinkebyn metroasema on asema Tukholman metron sinisellä linjalla (linja 10) Rinkebyssä pohjois-Tukholmassa.


title: Rinkebyn metroasema

text: Rinkebyn metroasema otettiin käyttöön 31. elokuuta vuonna 1975. Asema sijaitsee sijaitsee Rissnen ja Tenstan asemien välissä. Etäisyys Rinkebystä Kungsträdgårdenin metroasemalle on noin 12,3 kilometriä. Asemalla on kaksi laituria, ja sinne on sijoitettu Nisse Zetterbergin taideteos "Fornfynd".


title: Rinkebyn metroasema

text: Vuonna 2015 asemaa käytti arkisin 6 700 matkustajaa päivässä.


title: M/S Scandinavian Star

text: M/S Massalia, myöhemmin M/S Scandinavian Star ja M/S Regal Voyager, oli auto- ja matkustajalautta, joka oli rakennettu Ranskassa vuonna 1971. Norjan Oslon ja Tanskan Frederikshavnin välillä liikennöineellä aluksella syttyi tulipalo huhtikuussa 1990, ja onnettomuudessa kuoli 158 ihmistä.


title: M/S Scandinavian Star

text: Onnettomuuden jälkeen laiva vaihtoi useaan otteeseen omistajaa ja nimeä, kunnes se vuonna 2004 myytiin Intiaan purettavaksi.


title: M/S Scandinavian Star

text: M/S "Scandinavian Star" lähti 6. huhtikuuta 1990 kello 21.45 Oslosta kohti Fredrikshavnia. Aluksella oli 383 matkustajaa ja 99 miehistön jäsentä. Yöllä, Lysekilin edustalla aluksella havaittiin monta tulipaloa, joista ensimmäinen sammutettiin matkustajien hoidosta. Toinen tulipalo levisi kuitenkin niin pahasti, että klo 2.24 alus lähetti hätäkutsun ja klo 3.20 päällikkö Hugo Larsen määräsi jättämään laivan. Larsen jätti itse laivan klo 3.23, ilmoittaen ettei laivalla enää olisi pelastettavia.


title: M/S Scandinavian Star

text:
Palo vaati 159 uhria. Tahallisesta sytyttämisestä löytyi todisteita, mm palolähteiden määrä, laivan juuri ennen paloa korotettu vakuutus, ja että miehistön havaittiin estäneen sammutustoimenpiteitä.
Tutkimusta vaikeuttivat kuitenkin portugalilaisen miehistön kielitaidottomuus ja aluksen paloturvallisuudesta tinkiminen; palohälytystä ei annettu riittävän pitkään, eikä nukkuvia matkustajia herätetty. Stortingetin tutkimuskomitea tapahtumasta jättää täydellisemmän selvityksen kesään 2017 mennessä.


title: Hans Rampf

text: Hans Rampf (s. 2. helmikuuta 1931, Bad Tölz, Saksa) on entinen jääkiekkoilija. Hän edusti läntistä Saksaa niin vuoden 1956 talviolympialaiset kuin 1960 talviolympialaiset. Hans Rampf hyväksyttiin International Ice Hockey Federation Hall of Famen pelaajajäseneksi 2001.


title: Kortepohjan kirkko

text: Kortepohjan kirkko valmistui 1974 kerho- ja muine tiloineen. Kirkko sijaitsee Kortepohjan liikekeskuksen lähistöllä. Se edustaa rakennustyyliltään 1970-luvun elementtirakentamista ja suunnittelijana toimi Antti Eskelinen.


title: Kortepohjan kirkko

text: Uuno Poikonen toteutti vuonna 1975 kirkon alttarireliefin. Teoksen nimi on Ylösnousemus.


title: Kortepohjan kirkko

text: Kosteusvaurioista kärsinyt kiinteistö oli saneerauksen vuoksi poissa käytöstä joulukuusta 2007 syyskuuhun 2010. Saneerauksessa kirkko käytännössä rakennettiin uudelleen. Peruskorjauksen yhteydessä suurin osa tiloista eriytettiin ja vuokrattiin Jyväskylän kaupungin vammaispalvelulle.


title: OGLE-TR-113

text: OGLE-TR-113 on etäinen tähti Kölin tähdistössä. Vuonna 2004 vahvistui tieto sitä kiertävästä eksoplaneetasta, OGLE-TR-113b:stä, jonka massa on Jupiteriin verrattuna 1,32-kertainen. OGLE-TR-113 sijaitsee noin 4 900 valovuoden päässä.


title: Tarjolla tänään: Hassisen kone

text: Tarjolla tänään: Hassisen kone on Hassisen koneen vuonna 2000 ilmestynyt kokoelma-albumi. Levy sisältää yhtyeen suurimpia hittejä vuosilta 1979–1982.Alkuperäisten albumien kappalelähteet:


title: Brose Bamberg

text: Brose Bamberg on saksalainen koripalloseura Bambergista. Se pelaa koripallon Bundesliigassa.


title: Brose Bamberg

text: Seura perustettiin vuonna 1955 nimellä 1. FC 01 Bamberg. Vuonna 1970 seura nousi koripallon Bundesliigaan. Seura vaihtoi nimensä ensin TTL Bambergiksi ("Tapeten-Teppichboden-Land") vuoden 1988 tienoilla.


title: Brose Bamberg

text: Vuonna 1993 joukkue teki seurahistoriansa siihen mennessä parhaan suorituksensa sijoittuessaan sarjassa toiseksi TSV Bayer 04 Leverkusenin voittaessa mestaruuden. 1990-luvulla nimi vaihdettiin TTL uniVersa Bambergiin. Kun joukkuetta sponsoroineelle yritykselle tuli talousongelmia, vaihtui nimi vuonna 2000 TSK uniVersa Bambergiksi.


title: Brose Bamberg

text: Ennen vuotta 2005 joukkue joutui tyytymään vielä kahteen kakkossijaan, mutta kaudella 2004–2005 se voitti vihdoin mestaruuden. Samalla kaudella joukkue osallistui ULEB Eurocupiin. Saksan mestaruuden siivittämänä joukkue pääsi kaudelle 2005–2006 Euroliigaan. Se menestyi hyvin ja pääsi 16 parhaan joukkoon. Kaudella 2006–2007 seura vaihtoi nimekseen Brose Basketin ja voitti toisen Saksan mestaruutensa. Seura pääsi kaudeksi 2007–2008 pelaamaan Euroliigaa.


title: Brose Bamberg

text: Vuonna 2016 seuran nimi muuttui Brose Bambergiksi. Kaudella 2018–2019 se pelasi Mestarien liigaa.


title: Alfa Sagittarii

text: Alfa Sagittarii on pääsarjan B-luokan tähti Sagittariuksen eli Jousimiehen tähdistössä. Se ei ole erityisen kirkas, näennäinen kirkkaus on 3,96. 170 valovuoden päässä sijaitsevaa tähteä kutsutaan myös arabian kielestä periytyen Rukbatiksi eli "(Jousimiehen) polveksi".


title: 1. FC Union Berlin

text: 1. FC Union Berlin (koko nimi: 1. Fußballclub Union Berlin e. V.) on vuonna 1966 perustettu berliiniläinen jalkapalloseura, joka pelaa tällä hetkellä 2. Bundesligassa. Seuran kotipaikka on Berliinissä Köpenick ja se on samalla Berliinin toiseksi suurin jalkapalloseura. Seura perustettiin vuonna 1966, mutta sen juuret ovat vuonna 1906 perustetussa "FC Olympia Oberschöneweidessa". Joukkue on myös noussut eräänlaiseen kulttimaineeseen taustansa takia. Seuran parhaat DDR:n jälkeiset vuodet olivat 2001–2004, jolloin se pelasi 2. Bundesliigassa. Kaudeksi 2009–2010 seura palasi jälleen 2. Bundesligaan, jossa se on siitä lähtien pelannut.


title: 1. FC Union Berlin

text: Seuran juuret ovat vuonna 1906 perustetussa "SC Olympia 06 Oberschöneweidessa". Tämä seura otti nimekseen SC Union 06 Oberschöneweide vuonna 1910. Seura oli yksi Saksan parhaista seuroista sotien välisenä aikan ja sijoittui muun muassa toiseksi vuonna 1923, Hamburger SV:n voittaessa mestaruuden. Seuran sinisen värin takia joukkuetta kutsuttiin nimellä ”Schlosserjungs” (lukkoseppäpojat), koska työväestön yleisesti pukemien työvaatteiden väri oli sininen. Samoihin syihin pohjautuu seuran nimitys ”Eisern Union” (metalli unioni). Tämä on osasyy, minkä takia seuraa pidetään työväen joukkueena.


title: 1. FC Union Berlin

text: Kun natsi-Saksa perusti vuonna 1933 Gauliga-sarjan, meni "SC Olympia 06 Oberschöneweide" pelaamaan Gauliga Berlin-Brandenburgiin. Seura nousi ja laski monesti eri sarjojen välillä aina toisen maailmansodan loppuun saakka. Parhaimmillaan joukkue voitti Gauliga-liigan vuonna 1940. Kun toinen maailmansota päättyi, määräsivät liittoutuneet hajauttamaan kaikki yhdistykset. Tämän seurauksena aloitti uusi poliittisesti korrekti "SG Oberschöneweide" -seura, joka lähti pelaamaan kaupunkisarjaa vuonna 1945. Joukkue ei päässyt juuri perustettuun Berliinin Oberligaan, vaan pääsi sinne vasta vuonna 1947. Berliinin Cupin joukkue voitti vuosina 1947 ja 1948. Kaudella 1948–1949 nimi vaihdettiin "SG Oberschöneweideen".


title: 1. FC Union Berlin

text: Kylmän sodan jännitteiden takia Neuvostoliiton miehittäjät eivät antaneet seuralle lupaa matkustaa pelaamaan ulkomaille otteluita. Monet seuran pelaajat pakenivat kuitenkin Länsi-Saksaan, mikä tuotti osittaista pelaajapulaa. Länteen paenneet perustivat oman joukkueen nimeltä "Sport-Club Union 06 Berlin" ja idässä olijat jatkoivat nimellä "Union Oberschöneweide". Lännessä perustettiin vielä kolmas seura nimeltä "Berliner Ball-Club Südost". Pelaajien valumien länteen loppui Berliinin muurin rakentamisen jälkeen.


title: 1. FC Union Berlin

text: "Union Oberschöneweide" kävi vuosien saatossa monet nimet läpi. Vuonna 1951 nimi vaihdettiin "BSG Motor Oberschöneweideen", vuonna 1955 "SC Motor Berliniin", vuonna 1957 "TSC Oberschöneweideen", vuonna 1963 vielä "TSC Berliniin" ja lopulta vuonna 1966 nimi vaihdetiin nykyisekseen eli "1. FC Union Berliniin". Nimen seurauksena joukkue voitti FDGB-Pokalin 1968. Ennen Saksan jälleenyhdistymistä joukkue oli lähellä voittaa FDGB-Pokalin toistamiseen, mutta joutui lopulta tyytymään kakkossijaan, kun Lokomotive Leipzig oli parempi vuoden 1986 kisassa.


title: 1. FC Union Berlin

text: Saksojen yhdistyminen oli joukkueelle taloudellisesti farssi. Seura olisi pelillisesti voinut nousta vuosina 1993–1994 2. Bundesliigaan, mutta taloudelliesti ei. Seuralla oli vuonna 1997 pahimmillaan 2,56 miljoonan euron velat, jotka vaikeuttivat liigalisenssin saantia. Vihdoin seuran onnistui nousta 2. Bundesliigaan vuonna 2001 voitettuaan Regionalliga Nordostin ja heti ensimmäisenä vuotena komea loppusijoitus joukkueen ollessa kuudes. Union Berlin pääsi myös UEFA Cupin toiselle kierrokselle vuonna 2002, jolloin voittivat avauskierroksella FC Hakan. Seura onnistui olemaan historiansa aikana 2. Bundesliigassa kaiken kaikkiaan kolme kautta ennen putoamistaan. Kaudeksi 2008–2009 joukkue nousi 3. Ligaan.


title: 1. FC Union Berlin

text: Joukkue pelaa pelinsä Stadion An der Alten Förstereilla, joka on rakennettu 1920-luvulla. Stadion oli jo huonossa kunnossa, minkä takia se tarvitsi remontoinnin, jos seura haluaisi nousta 2. Bundesliigaan. Seuran fanit päättivätkin kunnostaa areenan, jotta nousu onnistuisi. FC Union Berlin onkin avannut kotisivuilleen web-kameran, jolta voi seurata areenan kunnostusta


title: Toinen jalka haudasta

text: Toinen jalka haudasta on vuonna 2009 ensi-iltansa saanut Johanna Vuoksenmaan ohjaama suomalainen komediaelokuva.


title: Miyazaki

text: Miyazaki tarkoittaa seuraavia:Listan henkilöt ovat japanilaisia ellei toisin mainita.


title: Juurikunta

text: Juurikunta on algebran kuntateoriaan liittyvä käsite.


title: Juurikunta

text:
Olkoon formula_1 kunta, formula_2 indeksijoukko ja formula_3 joukko formula_4:n polynomeja, jotka eivät ole vakioita. Sanotaan, että kunnan formula_1 laajennus formula_6 on perheen formula_7 juurikunta, jos
Voidaan osoittaa, että jokaista tällaista kokoelmaa formula_12 kohti on olemassa isomorfiaa vaille yksikäsitteinen juurikunta.


title: Gorin piirikunta

text: Gorin piirikunta () on piirikunta Šida Kartlin hallintoalueella Georgiassa. Piirikunnassa on arviolta 148 800 asukasta (2007) ja sen pinta-ala on 2 267 neliökilometriä. Piirikunnan pääkaupunki on Gori.


title: Gorin piirikunta

text: Suuri osa Gorin piirikunnasta sijaitsee Etelä-Ossetian itsenäiseksi julistautuneella alueella eikä ole Georgian hallinnassa. Tskhinvalin kaupunki on piirikunnan pohjoisosassa, muttei kuulu siihen hallinnollisesti. Piirikunnan tärkeimpiin nähtävyyksiin kuuluvat Gorin kaupungin lisäksi Uplistsikhen muinaiskaupunki ja Atenis Sionin kirkko 600-luvulta.


title: Pohjois-Carolinan yliopisto, Charlotte

text: Pohjois-Carolinan yliopisto, Charlotte () on julkinen yliopisto Charlottessa Pohjois-Carolinassa Yhdysvalloissa. Sillä on neljä kampusaluetta kaupungissa.


title: Dedoplistsqaron piirikunta

text: Dedoplistsqaron piirikunta () on piirikunta Kakhetin hallintoalueella Georgiassa. Piirikunnassa on noin 30 800 asukasta (2006) ja sen pinta-ala on 2 529 neliökilometriä. Dedoplistsqaro sijaitsee aivan Georgian itäosassa Azerbaidžanin rajalla. Piirikunnan keskus on Dedoplistsqaron kaupunki.


title: Dedoplistsqaron piirikunta

text: Dedoplistsqaron piirikunnassa Iori-joen pohjoispuolella sijaitsee Vašlovanin kansallispuisto, joka on perustettu vuonna 2003. Kansallispuisto kuuluu Georgian kuivimpiin alueisiin mutta on kasvillisuudeltaan ja eläimistöltään merkittävä. Puistossa on Georgian tihein keskittymä nisäkkäitä ja matelijoita, joista monet ovat vaarantuneita tai lähellä sukupuuttoa.


title: Forni di Sotto

text: Forni di Sotto (friuliksi "For Disot") on kunta Udinen maakunnassa Friuli-Venezia Giulian alueella Koillis-Italiassa. Kunnan pinta-ala on 94 neliökilometriä ja asukkaita siellä on 600. Kunnan asukkaita kutsutaan italiaksi nimellä "fornesi".


title: Forni di Sotto

text: Forni di Sopran suojeluspyhimys on Madonna del Rosario.


title: Forni di Sotto

text: Forni di Sopran naapurikunnat ovat Ampezzo, Claut, Forni di Sopra ja Sauris.


title: Forni di Sotto

text: Forni di Sotton väkiluvun kehitys vuodesta 1871 vuoteen 2015:


title: Walid Tayeb

text: Walid Tayeb (, s. 24. maaliskuuta 1981) on tunisialainen jalkapalloilija. Oikeana laitahyökkääjänä pelaavaa Tayeb edustaa Tunisian pääsarjassa JS Kairouania.


title: Walid Tayeb

text: Tayeb aloitti jalkapalloilun EOG Kramin junioreissa, josta hänet nostettiin myöhemmin edustukseen. Tayeb pelasi pitkään kasvattaja seurassaan, kunnes heinäkuussa 2006 Espérance osti hänet riveihinsä 4 vuoden sopimuksella. Useimmiten harvemmin maaleja tekevä Tayeb on onnistunut kaudella 2008–2009 tekemään neljä maalia kauden aikana.


title: Walid Tayeb

text: Elokuussa 2010 Tayeb sirtyi 1+1-vuotisella sopimuksella JS Kairouaniin.


title: Walid Tayeb

text: Tayeb on pelannut myös yhden maaottelun Tunisian paidassa, päästyään vaihdosta kentälle Alankomaita vastaan pelatussa ystävyysottelussa 11. helmikuuta 2009.


title: Mezzano

text: Mezzano on kunta Trenton maakunnassa Trentino-Etelä-Tirolin alueella Italiassa. Kunnan pinta-ala on 48 neliökilometriä ja asukkaita siellä on 1 643 (2007). Väestötiheys on 34 as./km². Mezzanon pormestari on Ferdinando Orler.


title: Mezzano

text: Mezzanon suojeluspyhimys on Madonna del Carmine. Kunnan asukkaita kutsutaan italiaksi nimellä "mezzanesi".


title: Mezzano

text: Mezzanon naapurikunnat ovat Canal San Bovo, Cesiomaggiore, Feltre, Imer, Sovramonte ja Primiero San Martino di Castrozza.


title: Mezzano

text: Mezzanon väkiluvun kehitys vuodesta 1921 vuoteen 2007:


title: M/T Kiisla

text: M/T Kiisla on Navidom Oy:n omistaman SSC Kiisla Oy:n omistama öljytankkeri. Aluksen jääluokitus on 1 A Super.


title: M/T Kiisla

text: M/T "Kiislan" sisaralus on vuonna 2005 valmistunut M/T "Suula".


title: M/T Kiisla

text: Aluksen ei tarvitse käyttää luotsia liikkuessaan Porvooseen Sköldvikin satamaan ilman lastia, jos aluksen päälliköillä on linjaluotsinkirjat kyseiselle väylälle.


title: Finaglen laki

text: Finaglen laki (tunnetaan myös "Finaglen lisäyksenä Murphyn lakiin") voidaan summata:


title: Finaglen laki

text: Nimitystä "Finaglen laki" käytti ensi kerran John W. Campbell, Jr., "Astounding Science Fiction" (myöh. "Analog") -lehden päätoimittaja. Hän käytti sitä yleisesti pääkirjoituksissaan 1940-luvulta 1960-luvulle, mutta nimitys ei koskaan yleistynyt samaan tapaan kuin Murphyn laki.


title: Finaglen laki

text: Myöhemmin nimitystä "Finaglen laki" teki tunnetuksi tieteiskirjailija Larry Niven sarjassaan "Tunnettu Avaruus".


title: Nabil Baha

text: Nabil Baha (, s. 12. elokuuta 1981 Remiremont, Ranska) on marokkolainen jalkapalloilija. Hän edustaa espanjalaista Sabadellia ja on pelipaikaltaan hyökkääjä.


title: Nabil Baha

text: Baha aloitti ammattilaisuransa ranskalaisjoukkue Montpellier Hérault’ssa. Sieltä hän siirtyi Portugaliin, pelaten kolme kautta Associação Naval 1º de Maiossa. Vietettyään Sporting Clube de Bragassa yhden kauden, hän siirtyi Espanjaan toiseksi korkeimmalla sarjatasolla pelanneseen Racing Ferroliin. Kauden aikana Baha laukoi yhteensä 8 maalia, mutta joukkueen kausi päättyi kuitenkin putoamiseen ja näin hän jätti seuran.


title: Nabil Baha

text: Vuoden pelattuaan Ranskassa, Baha palasi Espanjaan tammikuussa 2007 tällä kertaa SD Ponferradinaan. Kausi 2006–2007 päättyi jälleen joukkueen putoamiseen sarjaporrasta alaspäin.


title: Nabil Baha

text: Kaudeksi 2007–2008 Baha siirtyi Málagaan ja sai paljon luottoa kauden aikana, muun muassa Salvan useiden loukkaantumisien takia. Hän teki kaudella 10 maalia ja oli joukkueen toiseksi paras maalintekijä. Málaga nousi kauden jälkeen takaisin pääsarjaan kahden vuoden tauon jälkeen.


title: Nabil Baha

text: Vuoden 2008 alussa romanilaisseura Steaua Bukarest tarjosi Bahasta 2 miljoonan euron siirtokorvausta, hän kuitenkin kieltäytyi tarjouksesta ja päätti jäädä Espanjaan. Hänen sopimuksessaan on pykälä, joka oikeuttaa häntä keskustelemaan muiden seurojen kanssa mikäli tarjous on vähintään 3 miljoonaa euroa. Kaudella 2008–2009 Baha laukoi ensimmäisen maalinsa pääsarjassa 5. lokakuuta 2008 vierasottelussa Recreativo de Huelvaa vastaan. Myöhemmin samassa kuussa hän teki maalin vierasottelussa Real Madridia vastaan, ottelu päättyi kuitenkin Madridin 4–3-voittoon. Hän oli joukkueensa paras maalintekijä kahdeksalla osumallaan kauden ensimmäisellä puoliskolla.


title: Nabil Baha

text: Baha siirtyi tammikuussa 2011 kreikkalaiseen AEK Ateenaan. Puolen vuoden aikana hän onnistui tekemään vain yhden maalin, joka syntynyi Kreikan cupin loppuottelussa Atromitosta vastaan. Ateena ei tarjonnu Bahalle jatkosopimusta.


title: Nabil Baha

text: 18. elokuuta 2011 Baha allekirjoitti kahden vuoden sopimuksen espanjalaisen Sabadellin kanssa.


title: Nabil Baha

text: Baha oli Marokkon maajoukkueen mukana vuoden 2004 Afrikan-mestaruuskilpailuissa, jossa se sijoittui toiseksi heti isäntämaa Tunisian jälkeen. Baha teki maalin välieriottelussa Malia vastaan, joka päättyi lopulta numeroihin 4–0.


title: Nabil Baha

text: Loukkaantumisen takia Baha ei kyennyt osallistumaan 2008 Afrikan-mestaruuskilpailuihin, jotka järjestettiin Ghanassa.


title: Pensaskukastaja

text: Pensaskukastaja ("Prionochilus maculatus") on Etelä-Aasiassa tavattava kukastajiin kuuluva varpuslintu.


title: Pensaskukastaja

text: Kooltaan pensaskukastaja on noin 10 cm. Lintu on päältä vihertävä ja päälaella on pieni oranssi täplä. Vatsa on keltainen ja siinä on leveitä oliivinvihreitä pystyraitoja. Nuorelta linnulta puuttuu päälaen täplä. Lisäksi nuori yksilö on vatsastaan vaaleampi ja raidat ovat heikommat. Aikuisen linnun nokka on paksu ja tumma, kun nuoren linnun nokka on vaaleanpunertava.


title: Pensaskukastaja

text: Pensaskukastajaa tavataan Bruneista, Indonesiasta, Malesiasta, Myanmarista ja Thaimaasta. Laji elää sademetsissä sekä metsien lähellä olevisa pensaikoissa. Lajia tavataan alankomailta aina 1 500 metrin korkeuteen.


title: Pensaskukastaja

text: Pensaskukastajan lisääntymisaika kestää huhtikuuta lokakuuhun. Naaras munii yleensä kaksi munaa pesimiskerralla.


title: Pensaskukastaja

text: Pääosan pensaskukastajan ruokavaliosta muodostajat hedelmät ja kukkien mesi. Lisäksi laji syö myös hyönteisiä ja pieniä hämähäkkejä. Lajilla on tapana liikkua ruokaillessaan puissa vilkkaasti. Se muodostaa myös parvia muiden kukastajien kanssa esimerkiksi mistelin kukille.


title: Beleg

text: Beleg Cúthalion (Vahvajousi) on kuvitteellinen hahmo J.R.R. Tolkienin fantasiamaailmassa. Beleg oli sindar-haltia ja palveli kapteenina kuningas Elu Thingolin armeijassa yhdessä Mablung Vahvakouran kanssa. Beleg oli jousiammunan ja parantamisen mestari ja esiintyy useissa taisteluissa, mm. Nírnaeth Arnoediadissa.


title: Beleg

text: Beleg kuolee hyvän ystävänsä, traagisen hahmo Túrin Turambarin käsissä omaan miekkaansa Anglacheliin. Beleg on vapauttanut Túrinin vankeudesta ja herättyään hän surmaa Belegin luullen tätä örkiksi.


title: Malin jalkapallomaajoukkue

text: Malin jalkapallomaajoukkue edustaa Malia jalkapallon miesten maajoukkuekilpailuissa. Sitä hallinnoi Malin jalkapalloliitto.


title: Malin jalkapallomaajoukkue

text: Malin maajoukkue ei ole selviytynyt kertaakaan MM-kilpailujen lopputurnaukseen. Se osallistui MM-karsintoihin ensimmäisen kerran vasta vuoden 2002 kisojen karsinnoissa. Olympiakisojen jalkapalloturnauksessa Mali oli mukana Ateenassa 2004. Se voitti alkulohkonsa, mutta hävisi puolivälieräottelussa Italialle jatkoajan jälkeen 0–1.


title: Malin jalkapallomaajoukkue

text: Malin maajoukkue on selviytynyt kuusi kertaa Afrikan mestaruuskilpailujen lopputurnaukseen. Kamerunin kisoissa 1972 se voitti välieräottelussa Zairen jatkoajalla 4–3. Loppuottelussa Mali hävisi Kongolle 2–3 saaden ensimmäisissä kisoissaan hopeaa. Tunisiassa 1994 Mali sijoittui neljänneksi: se hävisi välieräottelussa Sambialle 0–4 ja pronssiottelussa Norsunluurannikolle 1–3. Kotikisoissaan 2002 Mali voitti puolivälieräottelussa Etelä-Afrikan, mutta hävisi välierässä Kamerunille 0–3 ja pronssiottelussa Nigerialle 0–1. Mali sijoittui neljänneksi myös Tunisiassa 2004. Se hävisi välieräottelussa Marokolle 0–4 ja pronssiottelussa Nigerialle 1–2.. Ghanan kisoissa 2008 Mali putosi jatkosta alkulohkon jälkeen. Nigerialaisen Stephen Keshin johdolla Angolan kisoihin 2010 matkannut Mali ei onnistunut hyvästä taistelusta huolimatta etenemään lohkostaan jatkoon. Tappio Algerialle ratkaisi lopulta tasapisteisiin päätyneen Malin putoamisen lohkovaiheen jälkeen. Päiväntasaajan Guinean ja Gabonin isännöimissä 2012 kisoissa Mali voitti Alain Giressen alaisuudessa pronssia. Hävittyään välieräottelussa Norsunluurannikolle 0–1 se voitti pronssiottelussa Ghanan 2–0.


title: Kalan silmä

text: Kalan silmä on Noitalinna huraa! -yhtyeen toinen albumi vuodelta 1988. Ensimmäinen LP-versio levystä julkaistiin vuonna 1988 ja CD-versio vuonna 2006.


title: Varjotarha

text: Varjotarha on Noitalinna huraa! -yhtyeen kolmas albumi vuodelta 1989. CD-versio albumista ilmestyi vuonna 2012.


title: Vastavalkea

text: Vastavalkea tarkoittaa metsäpalon sattuessa keinoa pysäyttää tulen eteneminen. Vastavalkea on siis palonsammuttajien sytyttämä palo, joka poltetaan hallitusti. Kun metsäpalorintama sitten etenee tähän saakka, se laantuu pois koska palava materiaali on jo poltettu.


title: Esko Rahikainen

text: Rahikainen on tutkinut erityisesti Aleksis Kiveä ja julkaissut Kivestä ja hänen elämänvaiheistaan ja tuotannostaan artikkeleita ja teoksia, kuten "Kivi" (1984), "Lumivalkea liina. Aleksis Kivi ja rakkaus" (1998), "Metsän poika" (2004), "Fanjunkars : Aleksis Kiven kirjailijakoti" (2008) ja "Impivaaran kaski" (2009). Lisäksi hän on julkaissut lukuisia sukututkimuksia ja on tutkinut Rahi-alkuisten sukujen historiaa, kirjojen keräilijä Matti Pohtoa sekä kirjailija Helvi Hämäläisen suvun vaiheita ja erityisesti kirjailijan "runokylää" Somerniemen Härjänojaa.


title: Esko Rahikainen

text: Esko Rahikainen on suomentanut, sanoittanut ja säveltänyt laulumusiikkia, jota ovat levyttäneet Ajopuut-yhtye, Trio Launis, The Waves ja duo Epa ja Akku. Joitakin lauluja ovat levyttäneet Susanna Haavisto, Eeva-Leena Sariola (Pokela), Liisa Lääveri ja Juha Poikela.


title: Kolinaa

text: Kolinaa on Noitalinna huraa! -yhtyeen neljäs albumi. Se julkaistiin vuonna 1991.


title: Riittäähän noita linnassa

text: Riittäähän noita linnassa tai Kyllähän noita linnassa on Noitalinna huraa! -yhtyeen kokoelma-albumi, joka julkaistiin vuonna 1997 levymerkillä Megamania.


title: Gustav Radbruch

text: Gustav Radbruch (21. marraskuuta 1878, Lyypekki, Saksa – 23. marraskuuta 1949, Heidelberg, Saksa) oli saksalainen oikeusoppinut ja oikeusfilosofi. Hän toimi professorina Königsbergin, Kielin ja Heidelbergin yliopistossa 1933–1945. Hän oli myös Weimarin tasavallan oikeusministeri 1921–1922 ja 1923.


title: Gustav Radbruch

text: Radbruch oli humaanin rikosoikeuden esitaistelija. Hänen ajatuksensa oikeusfilosofiasta pohjautuivat uuskantilaisiin perusteisiin, joiden mukaan lait riippuivat moraalisista arvoista. Hänestä laillisuuden ja oikeudenmukaisuuden käsitteet eivät olleet ehdottomia arvoja, vaan riippuivat ajasta ja paikasta sekä lakeja säätävien puolueiden arvoista. Saksan natsihallinnon aikana Radbruchin ajattelutavassa tapahtui perinpohjainen muutos hänen elämänsä loppuvaiheessa. Hän hylkäsi asioiden suhteellisen tarkastelutavan ja omaksui ajattelutapansa perustaksi luonnonoikeuden, joka antoi arvoa ehdottomammille ajatuksille.Hänen teoksiaan ei ole suomennettu.


title: Nikita Kljukin

text: Nikita Sergeyevitš Klyukin (), 10. marraskuuta 1989 Rybinsk, Neuvostoliitto – 7. syyskuuta 2011 Jaroslavl, Venäjä) oli venäläinen jääkiekkoilija, joka edusti KHL-joukkuetta HK Lokomotiv Jaroslavlia koko uransa ajan.


title: Nikita Kljukin

text: Kiljukinin uran alkoi kaudella 2005–2006 Lokomotivin kakkosjoukkueessa Venäjän kolmanneksi korkeimmalla sarjatasolla Pervaja ligassa. Kaudelle 2008–2009 hän sai peliaikaa Lokomotivin edustusjoukkueeseen.


title: Nikita Kljukin

text: Kljukin sai pronssia nuorten maailmanmestaruuskilpailuissa Venäjän maajoukkueessa vuonna 2009 ja voitti alle 18-vuotiaiden maailmanmestaruuden vuonna 2007.


title: Nikita Kljukin

text: Kiljukin kuoli monen muun joukkuetoverinsa tavoin lento-onnettomuudessa 7. syyskuuta 2011.


title: Rauma Summer Jazz

text:
Rauma Summer Jazz on vuosittain Raumalla, keskikesällä juhannuksen jälkeen järjestettävä, kolmipäiväinen rytmimusiikki-festivaali.
Ensimmäisen kerran tapahtuma järjestettiin vuonna 2004 nimellä "Ruohonjuuritaso". Tapahtuma pitäytyy toistaiseksi kotimaisissa artisteissa.


title: Rauma Summer Jazz

text: Festivaalia järjestää Rauman Jazzyhdistys JazzR ry, joka on perustettu vuoden 2004 lopulla tuottamaan Raumalle marginaalimusiikin tapahtumia ja konsertteja. Yhdistyksen toiminnan pääpaino on jazzliiton kiertuebändien konserttien sekä Rauma Summer Jazz -tapahtuman järjestelyissä.


title: Rauma Summer Jazz

text: Vuosien varrella esiintyjiä ovat olleet mm.


title: Jean Martinon

text: Jean Martinon (10. tammikuuta 1910 – 1. maaliskuuta 1976) oli ranskalainen kapellimestari ja säveltäjä. Hän syntyi Lyonissa ja opiskeli Pariisin konservatoriossa. Hän toimi muiden muassa Chicagon sinfoniaorkesterin, Ranskan kansallisorkesterin ja Israelin filharmonisen orkesterin ylikapellimestarina.


title: Jean Martinon

text: Martinon oli toisen maailmansodan veteraani. Hänen omiin sävellyksiinsä kuuluu monenlaisia teoksia, esimerkiksi sinfonioita ja konserttoja. Hänen oma soittimensa oli viulu.


title: Somerniemi-seura

text: Somerniemi-Seura on vuonna 1975 perustettu Somerniemen kotiseutuyhdistys. Seura perustettiin, kun tietoon tuli sittemmin vuonna 1977 toteutunut kuntaliitos Someron kanssa, ja pelättiin oman identiteetin haalistumista.


title: Somerniemi-seura

text: Vuodesta 1987 seura on pitänyt kesätoria Härjänlahden kylässä Helsinki–Somero-tien varressa.


title: Somerniemi-seura

text: Seuran toimesta paljastettiin sotaan lähteneiden muistokivi Kauramäen seurantalon pihamaalla vuonna 1992. Seura on ollut mukana myös kirjailijoiden Kaari Utrio ja Kai Linnilä ajatuksesta syntyneiden Somerniemellä vuonna 1999 järjestetyn kansainvälisen maaseutututkijoiden konferenssin Rustica Novan ja Somerniemellä vuonna 2003 järjestetyn Helvi Hämäläinen -päivän järjestelyissä.


title: Somerniemi-seura

text: Seura on julkaissut useita Somerniemen historiasta kertovia kirjoja. Kirjojen kirjoittajana ja toimittajana on kunnostautunut erityisesti somerniemeläinen kotiseuduntutkija, tietokirjailija ja valokuvaaja Manu Kärki, jolle tasavallan presidentti vuonna 2009 myönsi kotiseutuneuvoksen arvonimen. Kaikki kirjat on kustantanut paikallinen kustannustalo Amanita.


title: Somerniemi-seura

text: Seuralla on arkisto, johon on tallennettu asiakirjoja, pöytäkirjoja ja valokuvia, äänitteitä ja videotallenteita.


title: Somerniemi-seura

text: Seuran kotiseutujuhlaa, Somerniemi-päivää on vietetty joka toinen vuosi vuorovuosin Somero-Seuran Somerolla järjestämän Somero-päivän kanssa ensin Jakkulan Pöökin torpalla 1990-luvun puoliväliin asti ja sitten Härjänlahden kylässä Somerniemen kesätorin yhteydessä olevalla Metsolan kylätalolla.


title: Miesten 50 metrin pistooli ammunnan maailmancupin finaalissa 2008

text: Miesten 50 metrin pistooli ammuttiin maailmancupin finaalissa Bangkokissa Thaimaassa 3. marraskuuta 2008. Kilpailun voitti Etelä-Korean Jin Jong-oh tuloksella 667,2 (570+97,2).


title: Túrin

text: Túrin on J.R.R. Tolkienin mytologian keskeinen traaginen sankari. Hahmossa on vahvoja yhtymäkohtia Kalevalan Kullervo-hahmoon. Túrin on mahtava taistelija, esiaikojen komein mies ja elää Morgothin kirouksen alla isänsä Húrinin tekojen takia. Túrin yrittää koko elämänsä paeta kiroustaan ja osoittaa rohkeutensa useissa taisteluissa, tappaen mm. lohikäärme Glaurungin. Kuitenkin hän tappaa parhaan ystävänsä, aiheuttaa Nargothrondin valtakunnan tuhon, menee naimisiin siskonsa kanssa ja lopulta surmaa itsensä.


title: Túrin

text: Túrin on Húrin Thalionin, Hadorin hallitsijan, ja Morwen Eledhwenin (Bëorin huonetta) poika. Hän syntyy Dor-lóminissa "talvisaikaan, surullisten enteiden alla" auringon vuonna 464. Hänelle syntyy myös sisko, Lalaith, joka kuitenkin kuolee Angbandista tulleeseen sairauteen kolmevuotiaana. Kun Túrin oli kahdeksanvuotias hänen isänsä johti suuren osan miehistä sotaan ja heidät kaikki tapettiin lukemattomien kyynelten taistelussa. Húrin otettiin vangiksi ja Morgoth kirosi hänet ja hänen sukunsa, kahliten Húrinin korkean vuoren huipulla olevaan tuoliin ja antaen hänelle kyvyn nähdä kaiken Morgothin silmillä. Hän joutui siis seuraamaan sukunsa tuhoutumista voimatta tehdä asialle mitään. Itäläiset valtasivat Dor-lóminin ja kaikki Hadorin kansat alistettiin orjiksi. Morwen lähettää Túrinin turvaan Doriathin haltiavaltakuntaan ja hieman myöhemmin hänelle syntyy toinen sisar, Niënor.


title: Túrin

text: Túrin on hyvin lähellä kuolla Melianin vyössä matkalla Doriathiin mutta Beleg Vahvajousi pelastaa seurueen ja johdattaa heidät Menegrothin luoliin. Kuningas Thingol adoptoi Túrinin hänen isänsä Húrinin vuoksi ja Túrinia aletaan arvostaa hänen sinnikkyytensä ja kestävyytensä vuoksi. Beleg opettaa Túrinille taistelutaitoja. Kahdeksan vuoden kuluttua uutiset Dor-lóminista loppuvat örkkien katkaistua kaikki yhteydet. Túrin ryhtyy taistelemaan Morgothia vastaan kostaakseen kansaansa kohdistuneet vääryydet ja hänestä tulee örkkien pelkäämä miekkamies pohjoisten soilla.


title: Túrin

text: Kun Túrin on kaksikymmentä hän surmaa Menegrothissa Saeros-nimisen haltijan tämän pilkattua Túrinin kuolevaisuutta ja vaatetusta. Túrin kimmastuu ja heittää Saerosia juoma-astialla. Saeros järjestää väijytyksen tappaakseen Túrinin mutta Túrin voittaa taistelun ja pakottaa Saerosin juoksemaan alasti metsässä kuten eläin. Saeros yrittää hypätä rotkon yli mutta tippuu ja kuolee. Túrin on liian ylpeä ottamaan vastaan tuomiota ja pakenee Doriathista. Kun kuningas kuulee tapahtumien todellisen kulun hän armahtaa Túrinin ja Beleg lähtee etsimään paennutta ystäväänsä. Mukaansa Beleg saa maagisen haltiamiekan, Anglachelin.


title: Túrin

text: Túrin ei tiedä armahduksesta ja liittyy lainsuojattomien ryhmään, kohoten myöhemmin ryhmän johtajaksi. Beleg löytää ryhmän Túrinin ollessa poissa ja lainsuojattomat ottavat hänet vangiksi. Haltian pahoinpitely saa Túrinin muuttamaan mielensä ja tästä lähtien he hyökkäävät ainoastaan Morgothin palvelijoita vastaan. Beleg yrittää saada Túrinin palaamaan Menegrothiin mutta hän ei suostu. Beleg lähtee takaisin ja lainsuojattomat siirtävät leirinsä vähäkääpiö Mîmin luoliin Amon Rûdh-kukkulalle. Mîm kuitenkin pettää lainsuojattomat ja kertoo örkeille ryhmän piilopaikan. Lainsuojattomat tapetaan ja Túrin otetaan vangiksi.


title: Túrin

text: Beleg seuraa örkkijoukkoa ja tapaa Taur-nu-Fuinin metsässä Gwindorin, haltian joka oli joutunut Morgothin vangiksi ja paennut Angbandista. Yhdessä he pelastavat Túrinin joka on tajuton. Belegin leikatessa Túrinin siteitä miekka lipsahtaa ja raapaisee Túrinin jalkaa. Hän herää ja näkee hahmon kumartuneen ylleen miekka kädessä. Hän kaappaa miekan ja surmaa Belegin. Gwindor vie Túrinin Ivrinin lähteille jossa hän tulee takaisin järkiinsä oltuaan aiemmin surun murtama ja lähte Nargothrondin salattuun haltiakaupunkiin.


title: Túrin

text: Palattuaan Túrin taotti miekan uudestaan ja nimesi sen Gurthangiksi (kuolonrauta). Túrin salasi oman nimensä ja ryhtyi käyttämään nimeä Mormegil, mustamiekka. Gwindor tapaa Nargothrondissa rakkautensa, kuningas Ordorethin tytär Finduilasin, joka kuitenkin rakastuu Túriniin. Túrinista tulee vaikutusvaltainen kuninkaan neuvonantaja. Ylpeydessään hän saa haltiat suostuteltua lopettamaan piilossa olemisen. Nargothrondin edustalle rakennetaan suuri silta jotta haltiat voivat helpommin lähteä sotaan Morgothia vastaan.


title: Túrin

text: Túrinin asuttua Nargothrondissa viisi vuotta Morgoth lähettää suuren örkkijoukon lohikäärme Glaurungin johtamana Nargothrondia vastaan. Haltioiden joukot tuhotaan ja Ordoreth surmataan. Sillan avittamana örkit pääsevät suoraan sisään kaupunkiin ja Finduilas otetaan vangiksi. Túrn haastaa Glaurungin kaksintaisteluun mutta lohikäärme hypnotisoi hänet. Glaurung saa uskoteltua että Túrinin perhe kärsii Dor-lóminissa ja hän lähtee etsimään heitä, unohtaen vankina olevat haltiat ja Finduilasin.


title: Túrin

text: Päästyään kotiseudulleen Túrin saa tietää sukunsa lähteneen Doriathiin turvaan koska Nargothrondin mustamiekka oli tehnyt seudusta jälleen turvallisen kulkea. Vihassaan Túrin tappaa taloonsa muuttaneen itäläispäällikön jonka jälkeen hänen kansaansa kohdellaan yhä julmemmin.


title: Túrin

text: Vimmastunut Túrin lähtee jahtaamaan örkkijoukkoa jonka vankina Finduilas on. Hän seuraa jälkiä Brethilin metsään mutta myöhästyy. Metsässä asuvat ihmiset olivat hyökänneet örkkijoukon kimppuun ja kaikki vangit tapettiin. Finduilas seivästettiin keihäällä puuhun ja hänet on haudattu läheiselle kummulle. Túrin lyhistyy kummulle ja vaihtaa nimekseen Turambar, kohtalon valtias. Hän liittyy Halethin kansan sotajoukkoihin.


title: Túrin

text: Tällä välin Morwen ja Niënor saapuvat Doriathiin kuullakseen että Túrin oli tuhoutuneessa Menegrothissa. Naiset lähtevät etsimään Túrinia tai hänen ruumistaan mutta joutuvat Glaurungin ansaan. Glaurung käytti magiaa ja Niënor unohti kaiken menneisyytensä. Paetessaan örkkejä Niënor joutui Brethiliin. Túrin löytää Niënorin makaamasta alastomana Finduilaksen hautakummulla, puhekyvyttömänä ja ilman muistia. Túrin nimeää hänet Nínieliksi (itkuneito). Túrinin suojassa Niënor parani ja he menivät naimisiin. Seuraavana vuonna Níniel tulee raskaaksi ja samana vuonna Glaurung hyökkää Brethiliin.


title: Túrin

text: Túrin väijyttää lohikäärmeen Cabed-en-Arasin rotkossa. Hän ja kaksi kumppania hiipivät lohikäärmeen alle ja Túrin iskee Gurthangin kahvaa myöten lohikäärmeen vatsaan ja pyörtyy. Glaurung kuolee ja samalla Níenorin lumous katoaa. Kauhistuneena avioliitostaan veljensä kanssa hän heittäytyy Taeglin-jokeen ja kuolee.


title: Túrin

text: Brandir kertoo Túrinille mitä on tapahtunut ja vimmastunut Túrin tappaa syyttömän Brandirin. Túrin lähtee juoksemaan Finduilaksen haudalle ja matkalla hän tapaa Mablung-nimisen haltian joka vahvistaa Brandirin tarinan. Epätoivoisena Túrin juoksee Cabed-en-Arasiin ja heittäytyy omaan miekkaansa.


title: Túrin

text: Túrinin hahmo perustuu pääosin Kalevalan Kullervoon, mutta hahmossa on nähtävissä myös piirteitä Oidipuksesta sekä Sigurdista. Toimittaja Jussi Alroth luonnehtii Túrinin hahmon historiaa seuraavasti: "Luodessaan synkintä sankariaan Tolkien kurotti yli anglosaksisten ja skandinaavisten perinteiden, Inkerinmaalle asti. Túrin Húrinin pojan kertomus perustuu suomalaisen Kullervo Kalervon pojan tarinaan."


title: Túrin

text: Olennaisimmat yhtäläisyydet Kullervon ja Túrinin tarinan kanssa ovat:


title: Túrin

text: Kuitenkin selkeimmin yhteys Kullervoon tulee esille hahmon kuolemankohtauksessa jossa Túrin käy dialogin miekkansa kanssa. Kohtaus on samankaltainen kuin Hamletin monologi tikarinsa kanssa mutta tässä tapauksessa miekka vastaa. Kullervon kysyessä miekaltaan josko tämä surmaisi hänet, miekka vastaa:


title: Túrin

text:
Vastaavasti Túrinin dialogissa vastaava kohta kuuluu:
Lisäksi Túrinissa on nähtävissä yhtymäkohtia Elric Melnibonélaiseen joka myös perustuu Kullervoon. Molemmat ovat traagisia sankareita jotka käyttävät mustaa miekkaa (jolla on myös pari), surmaavat ystäviään tahattomasti niillä, ja lopulta heittäytyvät niihin.


title: Túrin

text: Túrinin tarinaa sivutaan muissa Tolkienin tarinoissa. Esimerkiksi Tarussa sormusten herrasta Elrond sanoo Frodolle: ""... ja vaikka vanhan ajan kaikki mahtavat Haltiamielet olisivat kokoontuneet yhteen, Hador, Húrin, Túrin ja itse Beren, sinun paikkasi olisi heidän joukossaan"".


title: SC Paderborn 07

text: SC Paderborn 07 on saksalainen jalkapalloseura, jonka kotipaikka on Paderborn. Se pelaa kaudella 2018–2019 Saksan 2. Bundesliigassa. Seura nousi 3. Ligasta toiseksi korkeimmalle sarjatasolle keväällä 2009 ja historiallisesti Bundesliigaan kauden 2013–2014 päätteeksi. Pääsarjataival jäi kuitenkin yhden kauden mittaiseksi, ja kaudet 2016–2018 seura pelasi jälleen 3. Ligassa, josta se palasi kakkostasolle keväällä 2018. Joukkue pelasi vuoteen 2008 saakka pelinsä Hermann-Löns-Stadionilla mutta muutti kaudeksi 2008–2009 Paragon Arenalle, jonka nykyinen nimi on Energie Team Arena.


title: SC Paderborn 07

text: Seura muodostuu kahden seuran fuusiosta, vuonna 1907 perustetun "FC Paderbornin" ja "TuS Schloß Neuhaus"in. Nämä fuusioituivat vuonna 1985 nimelle "TuS Paderborn-Neuhaus". Nykyinen nimi SC Paderborn 07 otettiin käyttöön 1997.


title: Projektio (psykologia)

text: Projektio (lat. "proiacere" 'heittää eteen') eli sijoittaminen on psykologian ja psykiatrian käsite, jolla tarkoitetaan omien mielensisältöjen heijastamista toiseen ihmiseen tai muuhun ulkoiseen kohteeseen. Projektio kuuluu ns. defenssimekanismeihin. Asianosainen ei välttämättä ole tietoinen projektiostaan eikä oivalla, että hän havainnoi omaa psyykkistä todellisuuttaan ikään kuin se olisi objektiivista todellisuutta. Kyseiset mielensisällöt koetaan usein torjuttaviksi, ja ne saattavat ärsyttää tai ahdistaa asianosaista itseään. Myös toiveita ja unelmia voidaan projisoida.


title: Projektio (psykologia)

text: Melanie Kleinin perustamassa psykoanalyyttisessa koulukunnassa erotetaan lisäksi projektiivinen identifikaatio (sijoittava samastuminen). Siinä asianosainen käyttäytymisellään aiheuttaa projektion kohteessa sellaisia tunnetiloja, joita hän kohteeseen projisoi.


title: Ferrari 350

text: Ferrari 350 on Ferrarin valmistama urheiluautomalli.


title: Ferrari 350

text: Urheiluautojen MM-sarjan säännöt muuttuivat kauden 1967 jälkeen. Turvallisuussyihin vedoten FIA rajoitti ryhmän 6 prototyyppiurheiluautojen sylinteritilavuudeksi 3 litraa. Tämän johdosta Ferrarin kilpailukykyiseksi osoittautuneet 4-litraiset 412P ja 330 P4 -prototyypit olivat ulkona MM-sarjasta 1968. Autoille löydettiin "uusio"käyttöä Pohjois-Amerikan CanAm-sarjasta, jossa moottorin tilavuus oli rajoittamaton. Sarjassa noudatettiin FIA:n ryhmä 7 sääntöjä jotka olivat hyvin vapaat.


title: Ferrari 350

text: Ensimmäinen Can Am-autoksi muunnettu Ferrari oli NART-teamin käytössä ollut 412P asiakasauto runkonumeroltaan 0844. Urheiluautojen MM-sarjassa käytössä ollutta koria modifioitiin hieman. Etupäätä pidennettiin hieman, kun samalla korin takaosaa lyhennettiin. Ryhmän 6 sääntöjen vaatimat tavaratila ja varapyörä poistettiin. Korin takakatteeseen ilmaantui myös uuden tyyppiset ilmanottoscoopit. Mekaanisia muutoksia auton ei juurikaan tehty, mutta korirakenteissa pyrittiin äärimmäiseen keveyteen.


title: Ferrari 350

text: Can Amiin konvertoitu 412P debytoi sarjan toisessa osakilpailussa Bridgehamptonissa 17.9.1967 kuljettajanaan Lodovico Scarfiotti. Auton nopeus ei kuitenkaan riittänyt kuin sijaan 7 kaksi kierrosta kärjen takana. Can Amia hallitsivat tuolloin isoja Chevroletin V8-moottoreita käyttävät McLarenit. Seuraava osakilpailu Mosportissa päättyi keskeytykseen. Tähän päättyi myös auton kilpailuhistoria Can-Am -sarjassa. Myöhemmin se on rakennettu takaisin MM-sarjan ryhmän 6 umpiautoksi.


title: Ferrari 350

text: Samoihin aikoihin myös kaksi (0858 ja 0860) tehtaan kolmesta 330 P4 -prototyypistä muunnettiin ryhmän 7 Can Am -autoiksi. Muutokset olivat hyvin samankaltaisia kuin NART teamin 412P -autolle. Tässä yhteydessä kuitenkin muutettiin myös moottoria suurentamalla se 4,2-litraiseksi sekä nostamalla hieman puristussuhdetta. Tämän vuoksi autoista käytetään tyyppimerkintää 350 CanAm.


title: Ferrari 350

text: Autojen suorituskyky oli nyt hieman parempi. Teho/painosuhde (480 bhp / 750 kg) ei kuitenkaan vieläkään riittänyt isoja amerikkalaisia V8- moottoreita käyttäviä kilpailijoita vastaan.


title: Ferrari 350

text: Autot debytoivat Laguna Secan Can-Am osakilpailussa 15.10.1967. Kuljettajinaan Chris Amon ja Jonathan Williams ne saavuttivat sijat 5 ja 8. Tämän parempaa menestystä autoilla ei enää Can-Amissa saavutettu. 0858:n kilpailuhistoria Can-Amissa jäi kauteen 1967. Tämän jälkeen autolla kilpailtiin väliin hyvälläkin menestyksellä mm. Afrikan Springbok -sarjassa, Australiassa ja Euroopassa. 0860 oli vaisulla menestyksellä mukana Can-Amissa 1968 kuljettajanaan Pedro Rodriguez.


title: Ferrari 350

text: Ferrarin seuraava ja kilpailukykyisempi yritys CanAm-sarjassa oli sarjaan varta vasten suunniteltu 612 CanAm.


title: Andrei Pervyšin

text: Andrei Sergejevitš Pervyšin (, s. 2. helmikuuta 1985 Arkangeli, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Pervyšin pelaa Avangard Omskissa.


title: Andrei Pervyšin

text: Pervyšinin ura pääsarjatasolla alkoi HK Lokomotiv Jaroslavlissa kaudella 2002–03. Seuraavan kesän St. Louis Blues varasi hänet NHL:ään, kahdeksannella varauskierroksella, numerolla 253. Kauden 2003–03 Pervyšin kiekkoili Venäjän toiseksi korkeimmalla sarjatasolla Vysšaja Ligassa Moskovan Spartakissa. Kaudesta 2004–05 lähtien hän pelasi Ak Bars Kazanissa, jossa hän oli voittamassa niin Venäjän mestaruutta vuonna 2006, kuin Euroopan seurajoukkueiden mestaruutta vuonna 2007. Pervyšin ylitti kolmena kautena plus/minustilastoissa +20:n rajan. Kaudeksi 2010–11 hän siirtyi Avangard Omskiin.


title: Vesa Veijalainen

text: Vesa Veijo Veijalainen (s. 25. helmikuuta 1942 Kuopio) on suomalainen näyttelijä. Hän on työskennellyt muun muassa Kuopion kaupunginteatterissa ja Tampereen Teatterissa. Teatterityön ohella hän on tulkinnut useita sivurooleja suomalaisissa elokuva- ja televisiotuotannoissa.


title: Vesa Veijalainen

text: Veijalainen syntyi toimistopäällikkö Veijo Antero Veijalaisen ja Aino Liisa Veijalaisen (o.s. Pöllänen) perheeseen jatkosodan aikana. Hän suoritti Suomen Teatterikoulun vuosina 1963–1966. Jatko-opintoja hän suoritti muun muassa Englannissa, Yhdysvalloissa, Kiinassa ja Venäjällä. Ammattiuransa Veijalainen aloitti Joensuun kaupunginteatterissa, jossa hän työskenteli vuodesta 1966 vuoteen 1971. Hän näytteli Kuopion kaupunginteatterissa 1971–1981 ja edelleen 1983–1985. Välissä hän poikkesi Turun kaupunginteatterissa vuosina 1981–1983. Vuonna 1985 Veijalainen kiinnitettiin Tampereen Teatteriin. Hänen työskentelykieliinsä lukeutuu muun muassa venäjä.


title: Vesa Veijalainen

text: Vuosina 1990 ja 1991 Veijalainen oli apulaisohjaajana Yle TV2:lla. Vuosina 1996–1998 hän opetti näyttämötaidetta Petroskoissa.


title: Vesa Veijalainen

text: Vesa Veijalaisen näyttämötöihin kuuluu muun muassa McMurphyn osa näytelmässä "Käenpesä", Boris "Ukonilmassa" ja Mikko "Jääkärin morsiamessa". Valkokankaalla hän on näytellyt sivuosia muun muassa Mikko Niskasen elokuvissa. Virke Lehtisen ohjaamassa fiktioelokuvassa "Kolme miestä" hänellä oli Antti Parviaisen rooli. Veijalainen on näytellyt sivurooleja niin ikään useissa televisiotuotannoissa, kuten Yle TV2:n suositussa "Metsolat"-draamasarjassa.


title: Vesa Veijalainen

text: Vuonna 1971 Vesa Veijalaiselle myönnettiin Jokamies-patsas. Vuonna 1980 hän sai Minna-tunnustuksen.


title: Vesa Veijalainen

text: Veijalainen nai Maiju Veijalaisen (alkuaan Marja-Liisa Hovi, s. 6. huhtikuuta 1944 Tampere) vuonna 1965. Vuonna 2000 hän avioitui Venla Karkolan kanssa. Veijalainen harrastaa muun muassa kullankaivuuta.


title: Israelin filharmoninen orkesteri

text: Israelin filharmoninen orkesteri () on Israelissa toimiva sinfoniaorkesteri. Puolanjuutalainen viulisti Bronisław Huberman perusti sen vuonna 1936; alun perin Palestiinan sinfoniaorkesterina tunnettu kokoonpano debytoi Tel Avivissa tuon vuoden joulukuun 26. päivänä.


title: Israelin filharmoninen orkesteri

text: Orkesterin musiikillinen johtaja on kapellimestari Zubin Mehta. Aiemmin orkesteria on johtanut muiden muassa Leonard Bernstein.


title: Golden Globe 2004

text: Golden Globe 2004 oli järjestyksessään 61. Golden Globe -palkintogaala, jossa jaettiin palkintoja vuoden 2003 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 25. tammikuuta 2004.


title: Golden Globe 2004

text: Voittajat on listattu ensimmäisenä ja lihavoitu.


title: Golden Globe 2004

text: IMDb: Golden Globes, USA: 2004


title: David Backes

text: David Anthony Backes (s. 1. toukokuuta 1984 Minneapolis, Minnesota, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Hän edustaa NHL-seura Boston Bruinsia.


title: David Backes

text: Backes pelasi kolme kautta Spring Lake Parkin High Schoolissa valmistuen vuonna 2002. Vuonna 2002 Backes palkittiin Minnesota Mr. Hockey-palkinnolla, joka annetaan osavaltion vuoden lukiolaispelaajalle. Hän pelasi USHL-sarjaa Lincoln Starsissa kaudella vuosina 2001–2003. Jälkimmäisellä kaudella 2002–2003 Backes voitti USHL:n mestaruuden Clark Cupin ja valittiin ensimmäiseen tähdistökentälliseen. St. Louis Blues varasi hänet toisella kierroksella 62. pelaajana .


title: David Backes

text: Vuodet 2003–2006 Backes kävi Minnesota Staten yliopistoa. Hänet valittiin siellä kolmannen kautensa päätteeksi WCHA:n toiseen tähdistökentälliseen ja lännen toiseen All American -tähdistöön.


title: David Backes

text: St. Louis nosti Backesin NHL-joukkueen kokoonpanoon joulukuussa 2006 otteluun Pittsburgh Penguinsia vastaan. Hän sai ottelussa ensimmäisen syöttöpisteensä. Seuraavassa pelissä Los Angeles Kingsiä vastaan Backes teki ensimmäisen NHL-maalinsa. Hän pelasi osan kaudesta 2006–2007 Peoria Rivermenissä. Kaudella 2007–2008 Backes teki 31 tehopistettä. Kauden jälkeen hän teki kolmen vuoden ja 7,5 miljoonan dollarin sopimuksen Vancouver Canucksin kanssa. St. Louis käytti kuitenkin etuosto-oikeuttaan ja teki Backesin kanssa samanlaisen, vuoteen 2011 asti ulottuneen sopimuksen. Backes teki neljä maalia Detroit Red Wingsiä vastaan huhtikuussa 2009 St. Louisin voittaessa ottelun 5–4. Backes teki kaudella 2008–2009 uransa ennätyspisteet, 31+23=54.


title: David Backes

text: Backes teki kaudella 2009–2010 47 pistettä, mutta St. Louis ei selviytynyt pudotuspeleihin. Hänet nimettiin kesken kauden joukkueen varakapteeniksi, kun Keith Tkachuk jätti tehtävän. Marraskuussa 2010 Backes teki St. Lousin kanssa viisivuotisen, 22,5 miljoonan dollarin arvoisen sopimuksen, joka pitänee hänet St. Louisissa kevääseen 2016. Tammikuussa 2011 hänet nimettiin un. Backes teki kaudella 2010–2011 82 runkosarjaottelussa ennätyspisteet 31+31=62, joilla hän oli seuran paras pistemies. Ennen kauden 2011–2012 alkua hänet nimettiin joukkueensa kapteeniksi.


title: David Backes

text: Backes edusti Yhdysvaltain jääkiekkomaajoukkuetta vuoden 2007 ja 2008 maailmanmestaruuskilpailuissa. 2007 hän teki maalin ja syötti kaksi ja vuonna 2008 hän sai yhden syöttöpisteen. Hän pelasi myös vuoden 2009 MM-kilpailuissa. Backes edusti Yhdysvaltoja Vancouverin talviolympialaisissa vuonna 2010, saavuttaen hopeaa. Backes muistetaan myös 2008 MM-kisoista, jossa Suomen ja USA:n välisessä alkusarjan ottelussa Backes ja Anssi Salmela tappelivat Dustin Brownin taklattua Jussi Jokisen selästä päin laitaa ottelun päätösvihellyksen jälkeen.


title: David Backes

text: Backesin high schoolin, Spring Lake Parkin, Panthers-jääkiekkojoukkue on "jäädyttänyt" hänen pelinumeronsa viisi Fogerty Arenan kattoon.